Sual 28 - MəSƏLLƏr müƏLLİF: MÖHSİn qəRAƏTİ\nYüklə 304,92 Kb.\nölçüsü 304,92 Kb.\nCavab: Həzrət Əli (ə) buyurur: “Ruhunda Allah əzəmətli olan şəxs üçün başqa hər nə varsa cılızdır.”1\nİmam Səccaddan (ə) soruşdular: “Nə çox ibadət edirsən?” Həzrət buyurdu: “Mənim ibadətim hara, Əlinin ibadəti hara!”\nCavab: Allah kiçik günahların bağışlanacağını və`d etsə də, bu günahları təkrarlamaq olmaz. Rəvayətdə oxuyuruq: “Kiçik günahlardan çəkinin.”1\nCavab: Hədisdə oxuyuruq: “Hər işdən qabaq “Bismillah”ı təzələyin.2\nHər hansı bir zavodun və ya fabrikin məhsullarına baxsanız, hər birində uyğun müəssisənin ştampını görərsiniz. Bütün başçıların stolunun üstündə, gəmilərdə və təyyarələrdə ölkənin bayrağı olmalıdır. Bəs Allaha inamlı insan bütün işlərdə onun tə`sirli olduğunu bildiyi halda onu xatırlamaya bilərmi?! Həzrət İbrahim (ə) buyurur: “Mənim namazım da, ibadətim də, həyatım və ölümüm də aləmlərin Rəbbi olan Allah üçündür.”3\nİslam Peyğəmbərinə buyurulur: “Rəbbinin adı ilə oxu.”1; “Elə ki, azad oldun, qalx dua et; və ancaq Rəbbinə yalvar.”2\nCavab: Peyğəmbər (s) Məkkədən Mədinəyə hicrət etdiyi vaxt ona qoşulmaq istəyən müsəlmanlardan bə`ziləri ailə və övladlarının e`tirazı ilə qarşılaşdılar. Nazil olmuş ayədə onlara müraciət olunurdu ki, bə`zilərinizin arvad və uşaqları sizinlə düşməndir, onlardan uzaqlaşın. Hicrət etmiş müsəlmanlardan bə`ziləri hətta tövbə etmiş ailələrini qəbul etməmək qərarına gəlmişdilər. Ayənin davamında buyurulur: “Onlardan özünüzü gözləyin. Amma tövbə etsələr bağışlamağınız sizin üçün daha yaxşıdır. Həqiqətən Allah bağışlayan və rəhm edəndir.”3\nƏsrin İmamının (ə) zühurunadək hamı öz qüvvəsi daxilində zülmlə mübarizə aparmalı, cəmiyyətin islahına çalışmalıdır. Hədisdə buyurulur: “Ən üstün əməl fərəc, yə`ni həzrət Mehdinin (ə) zühuru intizarında olmaqdır.”1\nCavab: İslam hökuməti o demək deyil ki, cəmiyyətin bütün fərdləri ədalətli olsun. Başçıları İslam qanunlarını əsas götürən bir hökumət İslam hökumətidir. Səfər o zaman yaxşı hesab olunur ki, sürücü mahir, maşın isə saz olsun. Səfərin necəliyində müsafirlərin vəziyyəti əsas götürülmür. “Bəqərə” surəsinin 102-ci ayəsində oxuyuruq: ”Yəhudilər Süleymanın hakimiyyətinə dair şeytanların oxuduqlarına uydular.”\nCavab: Hədisdə buyurulur ki, özünü başqalarından üstün bilən şəxs təkəbbür əhlidir.1 İnsanların aqibətini bilmədiyimiz üçün onlar haqqında tələsik mühakimə yürüdə bilmərik. Bə`zən günahkar sonda mö`min, mö`min isə sonda günahkar olur.\nİmam Sadiq (ə) buyurur: “Bir ömür səhv yolda olmuş sehrbazlar Musanın mö`cüzəsini görüb, Fir`onun hədələrinə baxmayaraq iman gətirdilər. Şeytan isə altı min il ibadətdən sonra yolunu azdı. Ona görə də doğru yolda olanlar arxayınlaşaraq başqalarını qınamamalıdırlar.\nSual 37: “Smeye sədr” nədir?\nHəzrət Əli (ə) buyurur: “Hər bir məs`uliyyətin qəbulu üçün böyük ruh əsas şərtdir.”2\nHəzrət Musa (ə) peyğəmbərlik məqamına çatdıqdan sonra Allahdan bu ne`məti istəyir.3 Amma Allah Musa istəməmişdən qabaq bu ne`məti ona əta etmişdi: “Məgər biz sənin köksünü açıb genişlətmədikmi?!”4\nBə`zi məqamlarda həm keyfiyyət, həm də kəmiyyət əsas sayılır. Məsələn, Qur’an həm çox zikr etməyi, həm də müt`i olmağı tapşırır.1\nCavab: Qur`an peyğəmbərlərin xanımlarına buyurur: “Sizdən hansı biriniz açıq-aşkar çirkin iş görsə, onun əzabı ikiqat olar; Hər kim Allaha və rəsuluna itaət edib yaxşı işlər görsə, onun mükafatını ikiqat verərik.”2\nUca zirvəli dağların uçurumları da dərin olur. Hədisdə oxuyuruq: “Alimin bir günahı bağışlanana qədər cahilin yetmiş günahı bağışlanar.”3\nLayiqli rəhbərə xalq itaət etsə, bütün çətinliklər həll olar. İynə iti, sap möhkəm bağlı olarsa, istənilən bir parçanı tikmək olar. Sap iynədən çıxdıqda isə ən nazik parçanı belə tikmək mümkünsüzdür. Sapsız iynə gecə-gündüz işləsə belə, faydasız olar. Mahir sürücü nasaz maşını tə`mir edib yoluna davam etdiyi kimi, peyğəmbərlər də ən çətin ictimai şəraitlərdə öz ümmətlərini tərbiyələndirə bilmişlər. Ləyaqətsiz rəhbər isə naşı sürücü kimi ən qiymətli avtomobili hərəkətə gətirə bilmədiyi tək, öz xalqını işığa çıxara bilmir.\nCavab: Bir şəxs icarəyə dəvə götürüb Qahirədən Əbbasiyyəyə gedirdi. Dəvənin cilovunu tutmuş dəvə sahibi müsafirinin tənhalığından istifadə edib onu məsxərəyə qoymuşdu. Qarşılarına çıxan bir şəxs üzünü müsafirə tutub dedi: “Eşitmirsənmi sənə nələr deyilir? Nə üçün dinmirsən? “ Müsafir dedi: “Əgər bu şəxs məni Əbbasiyyəyə çatdırsa, danışdığı sözlərin heç bir əhəmiyyəti yoxdur.”\n“Mütəffifin” surəsində oxuyuruq ki, günahkarlar mö`minlərə daim gülür, yanlarından keçərkən naz-qəmzə edir, dalda da onları məsxərəyə qoyur, üz-üzə gəldikdə onları azğın adlandırırdılar. Amma mö`minlər əzmlə öz yollarına davam edirdilər. Qur`anda və`d olunur ki, mö`minlər kafirlərə gülər.1\nSual 44: Dini mərasimdə iştirak edən insanın dindarlığı mə`lum olur. Bu iştirak riya, özününümayiş deyilmi?\nCavab: Əvvəla, özününümayiş bə`zən haram olmur. Məsələn, bir-biri üçün bəzənən ər və arvad üçün bu iş ibadət sayılır. Camaat namazı haqqında İslamın verdiyi göstərişlərdə də məqsəd dinin əzəmətinin nümayişidir. İmam Hüseyn (ə) əzadarlığı zamanı yürüşlər də nümayiş xarakterli ibadətdir.\nEləcə də, tanınmış şəxslərin, məs`ulların dini mərasimlərdə iştirakı başqaları üçün bir növ təbliğdir və belə bir təbliğ ibadətdir.\nCavab: Süfrədə həm turşu və istiot, həm də konfet və mürəbbə ola bilər. Uşaqlar adətən şirin şeylərə üstünlük verirlər. Hansı ki, turş və acı şeylərin də faydası var. Bəs acı hadisələrin faydası nədir? Acı hadisələr diqqəti Allaha yönəldir, iste`dadı çiçəkləndirir, günahlar üçün cəza olur, ilahi ne`mətləri nəzərə çarpdırır.\nHadisələrə münasibətdə insanlar üç qrupa bölünür: kimi uşaq tək narahat olur, kimi gənclər kimi səbr edir, kimi də yaşlılar kimi ləzzət alır. Qur`ana əsasən, çətinliklərlə üzləşən vaxt kimi hay-haray salır, kimi səbr edir, kimisi də razı qalır.1\nİslamın ilk on ilində müsəlmanlar ibadət zamanı üzlərini Beytül-müqəddəsə tuturdular. Mədinəyə hicrətdən sonra yəhudilərin “hanı sizin öz qibləniz” kinayələri ilə qarşılaşan peyğəmbər isə vəhy intizarında idi. Nəhayət, vəhy nazil oldu və Allah müsəlmanlara Məscidül-həramı (Kə`bə) qiblə tə`yin etdi.1\nCavab: Qab-qacaq mağazasının vitrini önündən keçən bir şəxs ağzıaşağı düzülmüş stəkanları görüb, mağazaya daxil olur və satıcıya deyir:”Nə üçün bu stəkanların ağzı bağlı, altı isə deşikdir?” Satıcı stəkanı götürüb, çevirir və bu şəxsə deyir: “Görürsünüzmü? Hər iki problem həll oldu.”\nBəli, bə`zi problemləri yaradan bizim yanlış təsəvvürümüz olur. Dünyanın imtahan olması barədə bir bu qədər danışılsa da çoxları elə başa düşür ki, dünya ləzzət üçündür. Sanki bir şəxs kitabxanaya girib duş axtarır. İnsan anlamalıdır ki, dünya sanatoriya yox, təkamül meydanıdır. Çətinlik olmayan yerdə isə təkamüldən söhbət belə gedə bilməz.\nQur`an buyurur: “Çətinliklər və təzyiqlər insana dəqqət üçündür.` Bəli, ud ağacını yandırmadan onun ətrini duymaq olmaz. Avtomobilin təkəri təzyiqlə tənzimləndiyi kimi, acı hadisələr də insanı tənzimləyir, onun qəflət və təkəbbürünü aradan qaldırır, kəşf və ixtiralara səbəb olur.\nCavab: Qur`anda iman daim saleh əməllə yanışı xatırladılır. İmanla əməl iynə ilə sapın oxşarıdır. Sapsız iynə bir iş görə bilmədiyi kimi, əməlsiz iman da tə`sirsizdir. Qur`an buyurur: “Allahı sevirsinizsə, peyğəmbərə itaət edin.”1\nÇoxları özlərini imanlı hesab etsələr də saleh əməldən uzaqdırlar. “Allahı sevirik” deyirlər, amma onunla söhbətdən qaçır, namaz qılmırlar. “Əlini sevirik” deyirlər, amma özlərin ona oxşatmırlar. “Əsrin imamını gözləyirik” deyirlər, amma heç bir hazırlıq görmürlər. Aşiqlik iddiasında olanın mə`şuqu razı salması bu insanların sədaqətini şübhə altına alır. Nəql edirlər ki, qədim qul bazarlarından birində bir qula çox böyük qiymət qoyulmuşdu. Səbəbi bu idi ki, bu qul susamış adamı tanıyırdı. Bir tacir qulun bu xüsusiyyəti ilə maraqlanıb, onu alır. Bir qonaqlıq düzəldib, süfrəyə sudan başqa hər şey qoyur. Qonaqlar növbənöv xörəklərdən yeyib su istəyirlər. Kim ağzını açıb su istəyirsə, qul onun susuz olmadığını iddia edir. Nəhayət, qonaqlardan biri ayağa qalxıb su ardınca gedir. Qul gülümsəyib, “bəli, bu adam susuzdur” deyir.\nDoğrudan da iddiasına sadiq olan insan yerində oturmur. İmana uyğun əməl etməyən şəxsi mö`min saymaq səhvdir.\nCavab: İdeal axtarışı, hər hansı qəhrəmana pərəstiş insanın fitri xüsusiyyətidir. Ləyaqətli ideal insanın tərbiyəsi üçün çox tə`sirlidir. Kamil ideal insanı daha çox cəzb edir. Əhli-beyt sevgisi ən üstün ideal seçimidir. Belə bir ideal seçən insan özünü peyğəmbər davamçılarına oxşatmağa çalışır. İnsanı hərəkətə gətirməyən sevgi isə həqiqi sevgi deyil. Bir körpə atasından qoğal istəsə və atası ona işdən qayıdarkən qoğal alacağını söz versə, uşaq gözünü yola dikib atasını gözləyir. Axşam ata mənzilə daxil olan kimi körpə “qoğal almısanmı” soruşur. Əgər ata desə ki, “qoğal almamışam, amma səni çox sevirəm”, uşaq bu sevgiyə inanarmı?!\nMüsəlmanların alimlərə hörməti, xüms və zəkat ödəməsi onların bu dəyərlərə dərin inamına əsaslanır. Əziyyətli yollar keçib mə`sumların ziyarətinə gedənlər küçədə rastlaşdıqları hər adama salam verməyi zəruri hesab etmirlər. Çünki hər hansı bir münasibət üçün tanışlıq və münasib şəraitə ehtiyac var.\nSual 52: Qur`an nəzərincə, rəhbərlə xalqın əlaqəsi necə olmalıdır?\nCavab: İki növ itaət: insan bə`zən qorxu və tamahdan, bə`zən isə iman və məhəbbətdən itaət edir. Məsələn, insanları Fir`on qarşısında müt`i edən qorxu idi.1 Amma İslam peyğəmbərinə itaətin arxasında iman və məhəbbət dururdu.2\nİslamda xalqla rəhbər arasındakı əlaqə “vilayət” kimi tə`bir olunur. “Vilayət”dedikdə sevərək bir şəxsin ardınca getmək nəzərdə tutulur.3 Vilayətə tabe olan şəxs özünü başqalarından üstün tutmur.4 Həzrət Əli (ə) buyurur: “Döyüşlərdə Peyğəmbər (s) düşmənə bizdən daha yaxın olardı.” Həzrət Peyğəmbər (s) xalqa salam göndərmək üçün mə`mur edilmişdir.5 Eləcə də, Peyğəmbərə salam göndərmək xalqa əmr olunmuşdur.6 Demək, rəhbərlə xalq arasındakı əlaqə qorxuya yox, eşq və məhəbbətə əsaslanır.\nCavab: Vergi vətəndaşların dövlətə xidmət müqabilində ödədikləri puldur. Dövlət küçə və prospektləri asfaltlayır, asayişi tə`min edir, pulsuz tibbi xidmət göstərir, təhsil müəssisələri açır. Demək, vergi gündəlik ehtiyaclarımıza xərclədiyimiz pullardan fərqlənmir. Xüms və zəkat isə yalnız məhrum təbəqənin problemlərinin həllinə sərf olunur.\nSual 54: Nə üçün bə`zi insanlar mö`cüzə görsələr də, iman gətirmirlər?\nBir atlı nə qədər cəhd etdisə, at qarşısındakı arxdan keçmədi. Bunu müşahidə edən arif atlıya məsləhət gördü ki, arxın suyunu bulandırsın. Atlı belə də etdi. At heç bir məcburiyyətsiz sudan keçdi. Atlı bu işin hikmətini anlamayıb, arifdən səbəbini soruşdu. Arif dedi: “ At saf suda öz əksini görür və öz əksini tapdamaq istəmir!”\nSual 55: Peyğəmbərlər və imamlar günahsız (mə`sum) olduqları halda nə üçün tövbə edib ağlayırdılar?\nSual 56: Fərqli mübarizə metodlarından istifadə edən mə`sum imamların arasında məqsəd fərqi varmı?\nBəli, bütün imamların məqsədi insanların təkamülüdür. Amma bu məqsədə çatmaq üçün bə`zən vuruşmaq, bə`zən elmlə məşğul olmaq, bə`zən hicrət etmək, bə`zən də susmaq lazım gəlir.\nSual 57: Necə olur ki, bə`zi günahlar bütün savabları puça çıxarır?\nBəli, bir qığılcım böyük meşəni külə döndərdiyi tək, bə`zi günahlar da bütün savabları məhv edir.1 Amma elə yaxşı əməllər də var ki, insanın bütün keçmiş pis əməllərini yuyub aparır.2\nBir fəhlə müəssisədə illər uzunu səmərəsiz işlədiyi halda, müəssisə rəhbərinin övladını ölümdən qurtarmaqla hörmət qazana bilər. Qur`an buyurur: “Namaz bütün pislikləri və çirkinlikləri aradan qaldıran yaxşı əməldir.”1\nCavab: Hər bir məhəbbət insana verilən ne`mət və ona göstərilən xidmətə diqqətdən asılıdır. İnsan Allahın ne`mətlərini düşündükcə Ona sevgisi artır.\nBəli, ne`mətləri düşünmək insanın qəlbini ilahi eşqlə doldurur, onu Allah qarşısında səcdəyə vadar edir. Bütün bunları nəzərə alaraq Qur`an ilahi ne`mətlər barədə düşünməyi tapşırır.2\nİslam peyğəmbəri (s) buyurmuşdur: “Xəstəlik, kasıblıq və ölüm olmasaydı, insanın qüruru sınmaz, o heç zaman baş əyməzdi.”1\nSual 60: Nə üçün bütün ömrünü elmə sərf etmiş bə`zi alimlər Allaha iman gətirmir?\nCavab: Allaha iman insanın elmindən yox, iradəsindən asılıdır. Nərdivan ustası düzəltdiyi nərdivanlara çıxmırsa, bu o demək deyil ki, nərdivan dırmaşmaq üçün deyil. İynə haqqında deyilən “hamını bəzər, özü lüt gəzər” tapmacası belə alimlərə çox uyğun gəlir. Bə`ziləri güzgü satılan dükanda işləsə də, özünə baxıb, yaxalığını düzəltmək barədə düşünmür. Amma güzgünü alanlar dərhal güzgüyə baxıb, özlərini səliqəyə salırlar. Bir çox alimlər təbiət hadisələrini öyrənsələr də, bu hadisələri tənzimləyən qüvvə ilə maraqlanmırlar. Kimi yerə düşmüş pulu götürüb sahibini axtarır, kimi də sakitcə cibinə qoyub yoluna davam edir.\nSual 62: İnsanın əməl naməsi nə vaxt bağlanır?\nCavab: Toy salonunda işıqları söndürüb qaçan adamı ədalətlə cəzalandırmaq üçün işığın sönməsi nəticəsində baş verən bütün hadisələr nəzərə alınmalıdır. Bəli, qaranlıq səbəbindən qab-qacağın sınmasında, adamların pilləkəndən yıxılmasında, uşaqların qorxmasında, bir sözlə, tədbirin pozulmasında həmin şəxs təqsirkardır. Qur`an buyurur ki, həm əməllər, həm də onların nəticələri yazılır.1 Hədisdə deyilir ki, yaxşı bir işin bünövrəsini qoyan adama sonralar da bu işi görənlərin savabı verilir. Eləcə də, insanlar üçün pis bir yol düşünən adam o yolu gedən bütün adamların günahına şərikdir.2\nBir şəxs kiməsə siqaret çəkməyi öyrədirsə, ikinci şəxs üçüncüyə, üçüncü dördüncüyə bu pis vərdişi ötürürsə, birinci şəxs bütün sonrakıların günahına şərikdir.\nHədisdə oxuyuruq ki, valideyn övladın, yaxşı işlərinə ibtidai sinif müəllimi şagirdin sonrakı dövrlərdə müvəffəqiyyətlərinə şərik olur.\nSual 63: Nə üçün Qur`anda başqalarının qeybətini etmək qardaş meyitinin ətini yeməyə bənzədilir?\nSual 64: Tövbə nədir?\nCavab: Yolu səhv salmış sürücü əvvəlcə geri qayıtmalı, sonra yoluna davam etməlidir. Amma səhv yolu davam edərək yalnız dildə “səhv etmişəm” desə heç vaxt mənzilə çata bilməz.\nTövbə səhv yoldan qayıtmaqdır. Getdiyi səhv yolu geri qayıdanı Allah sevir və onun tövbəsini qəbul edir.1\nTövbəkar yediyi haqları sahibinə qaytarmalıdır. Oğurlanmış məbləğ qaytarılmazsa və ya həmin şəxsdən halallıq alınmazsa, tövbənin qəbul olması qeyri-mümkündür. Qəsb etdiyi məbləği qaytarmağa utanan şəxs bu işi özünü tanıtmadan da görə bilər. Hansı yolla olur olsun, həmin məbləğ sahibinə çatdırılmalıdır.\nTövbəkar incitdiyi adamdan üzr istəməli, qılmadığı namazların qəzasını qılmalı, gizlətdiyi həqiqəti açıqlamalı, səhvlərini islah etməlidir. Qur`anda “tövbə və “islah” kəlmələri, adətən yanaşı işlənir.2\nTövbə yubandırılmamalıdır. Çünki üst-üstə yığılmış günahları yumaq çətin olur. Paltarın üzərinə qonmuş tozu təmizləmək asandırsa, qat kəsmiş palçığı təmizləmək çətindir.\nSual 65: İnsanları yaxşılığa necə də`vət edək?\n1. Bir çox ayələrdə buyurulduğu kimi, əsas də`vət yollarından biri sözlə (dillə) də`vətdir.\n2. Əməli də`vət. Qur`an “libasını təmizlə” buyurur.1 Yə`ni insan əvvəlcə özünü təmizləməlidir.\n3. Birbaşa də`vət. Qur`an “xoş danışın, namaz qılın, zəkat verin”, deyə əmr edir.2 İnsanları birbaşa da haqqa çağırmaq olar.\n4. Dolayı də`vət. İnsanlara Qur`andan əhvalatlar danışmaqla onlara doğru yolu göstərmək olar. Məsələn, qardaşlarının, oyun bəhanəsi ilə Yusifi aldadıb quyuya atdıqlarından xəbərdar olan həmsöhbətiniz başa düşər ki, düşmənlər insanı idman pərdəsi altında yolundan azdıra bilər.\n5. Ümumi də`vət. Allah öz peyğəmbərinə bütün xalqı də`vət etməyi buyurmuşdur.\n6. Xüsusi də`vət. Peyğəmbərlər öz ailələrini doğru yola də`vət edirdilər.3\n7. Qohumları də`vət.4\n8. Həmvətənləri də`vət.5\n9. Bəşəriyyəti də`vət.6\nBəli, mərcan gəzən üzgüçü, ova çıxmış balıqçı dənizin bir nöqtəsində durub qalmamalı, böyük qazanc istəyində olan tacir dükanda çeşidləri artırmalıdır.\nSual 66: Nə üçün irsdən kişinin payı qadından ikiqat çoxdur?\nCavab: Günəmuzd işləyən fəhlənin maaşı rəsmi işçinin maaşından çox olur. Bu o demək deyil ki, fəhlə işçidən daha şəxsiyyətlidir. Sadəcə günəmuzd fəhlədən fərqli olaraq rəsmi işçi mə`zuniyyətə çıxır, təqaüd alır, idarənin verdiyi başqa hüquqlardan istifadə edir.\nİslamda qadının irs payı az olsa da, ailənin bütün xərcləri kişinin boynundadır. Qadın bütün xərcini ərdən alır, irs payını və mehriyyəsini yalnız özünə sərf edir.\nCavab: Allah qadını övlad tərbiyəsi üçün yaratdığından onun qəlbində xüsusi bir mərhəmət, mehribanlıq, canıyananlıq qoymuşdur. Bu mərhəmət və sevgi ədalətli mühakimə üçün problem yaradır. Hakim elə cinayətkarlarla görüşür ki, bu cinayətkarlar öz yalanları ilə insanı ovsunlayırlar. Prinsipiallığı olmayan hakim saxta göz yaşlarına aldanır, qəti qərar çıxarmaqda çətinlik çəkir.\nƏslində hakimlik çox ağır məs`uliyyət tələb etdiyindən kişi üçün imtiyaz sayılmamalıdır. Qadın zərif məxluq olduğundan belə bir məs`uliyyətdən azad edilmişdir.\nSual 68: Nə üçün qadının diyəsi (qanbaha) kişidən iki dəfə azdır?\nCavab: Diyə insanın qiyməti yox, dəymiş zərərin əvəzidir. Bir şəxs kişini öldürürsə, bütöv bir ailənin maddi tə`minatı üçün problem yaradır. Ona görə də kişinin qanbahası daha çoxdur.\nƏgər diyə şəxsiyyətdən asılı olsaydı, onda alimi öldürənlər daha böyük qanbahası ödəməli olardılar. Hansı ki, bütün kişilərin diyəsi eynidir.\nİslam hüququ nöqtəyi-nəzərindən həzrət Əlinin ibn Mülcəmlə heç bir fərqi yoxdur. Ona görə də həzrət Əli (ə) öz qatili haqqında belə buyurdu: “O mənə bir zərbə vurdu, siz də ona bir zərbə vurun”.1 Əgər diyə şəxsiyyətdən asılı olsaydı, dünyanın var-dövləti həzrət Əlinin (ə) diyəsini ödəməzdi.\nSual 69: Nə üçün bə`zilərinin aqibəti çox pis olur?\nCavab: Məsələn, siqaret çəkmək kimi zahirən kiçik eyiblər bə`zən o qədər üst-üstə yığılır ki, ürəyin fəaliyyəti dayanır.\nQur`anda buyurulur ki, daim xırda-xırda pis iş görənlər, nəhayət bir gün Allahı inkar edir və əzaba düçar olurlar.1\nSual 70: İnsanın ölümü Allahın, yoxsa Əzrailin əlindədir?\nCavab: Allah Qur`anda bə`zən bir işi həm özünə, həm də bir başqasına aid edir. Bə`zən insanların canının öz tərəfindən, bə`zən isə Əzrail tərəfindən alındığını bildirir.2 Elə ayələr də var ki, insanın canının mələklər tərəfindən alındığı bəyan olunur.3 Əslində hər üç tə`bir məqbuldur. “Açar qapını açdı”, “əlim qapını açdı; özüm qapını açdım” tə`birləri arasında ciddi bir fərq yoxdur. Çünki açar əlin, əl isə mənim ixtiyarımdadır.\nMümkündür ki, mələklər canı çıxarıb Əzrailə, Əzrail isə Allaha təhvil verir. Belə də ola bilər ki, adi insanların canını mələklər, yaxşı insanların canını Əzrail, övliyaların canını isə Allah alır.\nSual 71: Görünməyən Allaha necə iman gətirək?\nCavab: Yer üzünü nə qədər nəzərdən keçirsək, daş-torpağı labaratoriyada analiz etsək, cazibə adlı qüvvəni görə bilmərik. Amma ağacdan almanın düşməsi sübut edir ki, belə bir qüvvə var. Demək, bir şeyin varlığına inanmaq üçün onu görmək şərt deyil. Cazibə qüvvəsi heç bir hiss üzvü ilə qeydə alınmasa da onun tə`sirləri göz qabağındadır.\nCavab: Qur`an buyurur ki, bütün yardımlarınızın mükafatı var.4 Həm az, həm də çox köməyin əvəzi var. Bə`zən suya atılmış bir sarı yarpaq bir dəstə qarışqa üçün gəmi olur. Küçədə qoyulmuş avtomat telefonla danışmaq üçün kağız pul kara gəlmədiyi kimi, bə`zən başqalarının da böyük yox, çox kiçik köməyə ehtiyacı olur. Yaranı bağlamaq üçün adyal yox, bir qarış cuna kifayətdir. Böyük nasosun görə bilmədiyi işi kiçik şpris görür.\nSual 73: Nə üçün günahkarlar Qur`andan faydalana bilmir?\nCavab: Əgər bir gölməçəyə insan meyiti düşsə, uzun müddət yağış yağmasına baxmayaraq bu gölməçədən üfunət çəkilməyəcəkdir. Demək, üfunətli suya qatışan pak yağış suyu tə`sirsiz olur.\nQur`an rəhmət yağışı olsa da kafirlərin çirkin qəlbini paka çıxarmır. “İsra” surəsinin 82-ci ayəsini oxuyuruq: “Biz mö`minlər üçün şəfa və mərhəmət olan Qur`an ayələri nazil edirik. Bu ayələr zalımların ziyanını artırır.”\nİnsan qəlbindəki tərslik suya düşmüş murdar kimidir. Hər ayə nazil olanda kafirlər daha çox müqavimət göstərir, daha çox inadkar olurlar.\nSual 74: Yuxu vaxtı cism və ruh hansı vəziyyətdə olur?\nCavab: Qur`anda buyurulur: “Allah ölüm zamanı insanların canını alır, ölməyənlərin canını isə yuxuda çıxarır.”2\nBə`zən sürücü öz maşınını dayanacaqda saxlayır, bə`zən isə yol kənarında işlək vəziyyətdə qoyub, işinin ardınca gedir. Hər iki halda sürücü maşında olmasa da, ikinci halda maşın işlək vəziyyətdədir.\nYuxu vaxtı ruh cismdən uzaqlaşsa da, cism işlək vəziyyətdədir. Ölüm vaxtı isə cism “söndürüldükdən” sonra ruh ondan birdəfəlik uzaqlaşır.\nSual 75: Allah mərhəmətlidirsə, nə üçün bəndələrini cəzalandırır?\nBə`zi insanlar bütün xilas qapılarını bağlayıblar. Onlar nə düşünmək, nə ibrət götürmək, nə həqiqəti dinləmək, nə də haqqa boyun əymək istəyir. Qur`an tə`birincə onlar daşdan da bərkdirlər.1 İnsanı imandan məhrum edən, ilahi rəhmətin azlığı yox, özünün qapalı olmasıdır.\nSual 76: Dini göstərişlər bir-birlərinə bağlıdırlarmı?\nPeyğəmbər (s) namaz qılanların zəkat ödəməsinə çox diqqət verərdi. Bir çox dini göstərişlər yalnız tam halda qəbul olur. Məsələn, həcc əməlləri yalnız başa çatmaqla qəbul olur.2 İftar vaxtından bir dəqiqə qabaq açılan oruc da məqbul deyil.3\nSual 77: İbadət dedikdə yalnız namaz və oruc nəzərdə tutulur?\nMütaliəyə məşğul olan müəllimin məqsədi pul qazanmaqdırsa, bu mütaliə ibadət deyil. Amma bu müəllimin Allaha xatir mütaliə etdiyini düşünüb ona həvəslə xörək hazırlayan aşpaz ibadətlə məşğuldur.\nBəli, günü kitabxanada keçən insan cəhənnəmə, mətbəxdə ömrünü başa vuran aşpazın behiştə getməsi mümkündür.\nSual 78: Qur`anda “ilahi sünnətlər” dedikdə nə başa düşülür?\nCavab: Parlamentdə çıxarılan qanunlar iki növdür: Qanunların bir qismi parlament quruculuğuna, digər bir qismi isə cəmiyyətin quruculuğuna aid olur.\nAllahın da qanunlarının bir qismi özünə, digər bir qismi isə insanlara aid olur. Allahın özü üçün tə`yin etdiyi qanunlar, məsələn, hidayət, hesab, ruzi vermə, himayə, rəhmət qanunları ilahi sünnət adlanır.1\nİnsanlar üçün tə`yin olunmuş qanunlar isə əhkam adlanır.\nSual 79: Çürümüş bədənlər qiyamət günü necə diriləcək?\nCavab: Bir neçə misala nəzər salaq:\n1. Nehrəyə bir qədər qatıq və su töküb çalxalayın. Yağ dənəciklərinin bir yerə yığışdığını görəcəksiniz. Allah da yeri hərəkətə gətirməklə əzaları bir yerə toplayacaqdır.2\n2. İnsanın yarandığı nütfə müxtəlif qidalardan zərrə-zərrə toplanır. Torpaqdakı maddələr buğdanın meyvənin canına sovrulur, sonra insan orqanizminə keçib nütfəni formalaşdırır. Demək, insan torpaq zərrələrindən vücuda gəlir.\n3. Məgər mal-qaranın əti və südü yediyi otlardan yaranmırmı?! Otdan süd çıxaran Allah ölünü torpaqdan çıxara bilməzmi?\nSual 80: İnsanı bircə günah məhv edə bilərmi?\nCavab: Bə`zən kiçik bir virus insanın bütün orqanizmini iflic edir. Bir çınqı yüz mərtəbəli binanı kömür parçasına döndərir. Bir an paxıllıq insanı qətlə vadar edir. Bir anlıq vəzifəyə tamah insanın əlini imamın qanına bulayır. Adətən hər adi günah daha böyük günah üçün şərait yaradır. “Qazandığı günahlarla əhatə olunan insanlar cəhənnəmlikdirlər.”1\nHəya pərdəsi yırtıldıqdan sonra günah etmək asanlaşır. “Kumeyl” duasında oxuyuruq: “Allahım, ismət pərdəsini yırtan, paklığı viran qoyan günahlarımı bağışla.”\nCavab: Qur`an müsəlmanları belə tanıtdırır: “Məhəmməd (s) Allahın rəsuludur və onunla olanlar kafirlərə qarşı sərt və bir-birlərinə qarşı mərhəmətlidirlər.”2\nKafirlərə qarşı ölüm şüarları oxumaq ayədəki “sərtliyin” bir nümunəsidir. Əlbəttə ki, şüarla kifayətlənmək olmaz və bu sərtlik əməldə də özünü büruzə verməlidir.\nQur`anda Peyğəmbərin xanımlarına buyurulur ki, yumşaq danışsanız, düşmən tamaha düşər.3\nCavab: Qur`an buyurur: “Kafirlərin qəzəbinə səbəb olan bir yerə ayaq basanlar üçün saleh əməlin mükafatı yazılar.”1\nMüqəddəs amallar məqsədi ilə keçirilən nümayişlərdə də iştirak etmək ibadət olmaqla yanaşı, xalqın ruhunu gücləndirən də`vətdir.\nQur`an buyurur: “Bilmədiyinizi zikr əhlindən soruşun.”2\nHəkim iynədən qorxan uşağı ələ almaq üçün deyir: “Əzizim bütün xəstələrə iynə vurulur. İynənin ağrısı üçə sayanadək keçəcək. Əgər indi iynə vurulmasa, sonra daha çox iynə vurulmalıdır.” Mümkün olduqda həkim uşağı tabletlə müalicə etməyə üstünlük verir. Görün Allah öz bəndələrini oruca necə də`vət edir: “Ey iman gətirənlər, əvvəlki ümmətlərə vacib olduğu kimi oruc sizə də vacib oldu. Bəlkə, bu yolla pis işlərdən çəkinəsiniz; Oruc sayı müəyyən olan günlərdir…”1\nCavab: Qur`an buyurur ki, işlərinizə ilahi rəng verin.2 İlahi rəng vurmaq Allahın razılığına uyğun iş görməkdir.\nQur`anda bəyan olunur ki, axirət üçün çalışan insan dünyadan da faydalanırsa, dünya üçün çalışan insan axirətdən məhrum olur.\nCavab: İnsan bə`zi şeyləri bilməsə yaxşıdır. Qur`an buyurur: “Qanınızı qaraldacaq şeylər barəsində soruşmayın.”3\nQur`an bütün bilikləri üç qismə ayırır:\n1. Faydalı elmlər. Həzrət Musa (ə) belə bir elmə sahib olmaq üçün Xızra yoldaş olmaq istəyir.1\n2. Zərərli elmlər (bax: “Bəqərə”, 102).\n3. Nə faydası nə də zərəri olan elmlər. Məsələn, Kəhf əshabının sayını bilməyin nə zərəri var, nə də faydası (bax: ”Kəhf”, 22).\nHəzrət İbrahim (ə) oğlu İsmailin köməyi ilə Kə`bənin dayaqlarını qaldırarkən Allahdan bu əməli qəbul etməsini istədi.1 Demək, görülən iş çox əhəmiyyətli bir iş olsa da hansısa səbəblərdən qəbul olunmaya bilər.\nCavab: Əməlin qəbul olması üçün həm hədəf, həm iş, həm də vasitə düzgün olmalıdır. Məsələn, həccə getmək düzgün hədəfdir. Amma oğurluq at ilə bu səfərə çıxmaq nəinki savab deyil, hətta günahdır. Təmizliyi qorumaq yaxşı işdir. Amma qara kömürlə ağ divara “zibil atmayın” yazmaq özü çirkin bir işdir.\nBə`zən isə üsul və vasitə düz olduğu halda hədəf yanlış olur. Həzrət Əli (ə) ilə müxalif olan xəvaric dəstəsi “hökm yalnız Allaha məxsusdur” şüarı ilə çıxış edirdilər. Şüar öz-özlüyündə düzgün olsa da, onu göyə qaldıranlar həqiqəti tapdamaqla məşğul idilər. Qur`anı başına qaldıran insan onun göstərişlərinə əməl etməlidir. Həkimin yazdığı nüsxəni çərçivəyə salıb divardan asan, amma dərmanları qəbul etməyən xəstə sağalarmı?!\n1. İman gətirib, saleh əməl edən mö`minlər.\nSual 92: Mö`minlər arasında münasibət necə olmalıdır?\nCavab: İslam peyğəmbəri (s) buyurub: “Mö`min mö`minin güzgüsüdür.”1\nGüzgünü sındıranda onun qırığı da hər şeyi olduğu kimi göstərir. Min bir əzab görmüş mö`min də yalnız həqiqəti deyir.\nGüzgü saf olduğu üçün eybi göstərir. Mö`min də kin və həsədə görə yox, saflığına görə tənqid etməlidir.\nGüzgü göstərdiyi eybi özündə saxlamadığı kimi, mö`min də üzbəüz dediyi eybi yadından çıxarmalıdır.\nGüzgüyə ötəri baxan eybini görə bilmədiyi kimi, mö`min də diqqətlə dinləməyən eybindən xəbərsiz qalar.\nCavab: İman düşüncəyə əsaslanmalıdır. Də`vətinizə tələsik verilən cavab sizi sevindirməsin. Tez çiçəkləyən ağaclar soyuğa davamsız olur. Düşüncəyə əsaslanan qəbul daha e`tibarlıdır.\nQur`an belələri haqqında buyurur: “Onlar ayaq üstə, oturduqda və ya uzandıqda Allahı xatırlar, göylərin və yerin yaradılması haqqında düşünər və deyərlər: “Ey rəbbimiz! Sən bütün bunları boş yerə yaratmamısan!”1\nBaşqa bir ayədə oxuyuruq: “O kəslər ki, sözü dinləyib, onun ən yaxşısına əməl edərlər.”2\nAmma qarşıda yol aydın olduqda tələsmək zəruridir. Çoxlarını doğru yol seçimində tərəddüdə salan şeytan olub.3\nCavab: Qur`an buyurur: “Müşriklər gəmiyə mindikdə Allaha dua edir, sağ-salamat quruya çıxdıqdan sonra isə Allaha şərik qoşurlar.”4\nFir`on da dəryada qərq olarkən iman gətirdi. Amma müvəqqəti iman qəbul olunmadığından Allah buyurdu ki, artıq tövbə və iman faydasızdır.5 Həyatda da belədir. Evlənmək yox, ailəni saxlamaq əsasdır. Eləcə də doğmaq əsas deyil, övladı tərbiyə etmək əsasdır.\nSual 95: Nə üçün bə`zən dualarımız qəbul olunmur?\nCavab: Allah onu çağıranlara cavab verəcəyini və`d edir.6 Amma birindən kömək almaq üçün bə`zi şərtlərə əməl olunmalıdır: dostluq münasibətini qorumaq, dostun ünvanını yadda saxlamaq, yersiz istəklərdən çəkinmək, boş xəyallardan uzaq olmaq, qanunsuz yolla yardım tələb etməmək, başqalarının hüququnu poza biləcək arzulardan uzaq olmaq və düz danışmaq.\nBiz Allaha ağız açarkən bu şərtlərə əməl edirikmi? Rəvayətlərdə duanın bə`zi şərtləri bildirilir: “Bismillah” demək, dəstəmaz almaq, qəlbən dua etmək, məscid kimi müqəddəs yerdə durmaq, on dəfə “ya Allah”, “ya rəbbi” demək, salavat göndərmək, günahları yada salıb peşman olmaq, tövbə etmək…\nCavab: Aramızda sinəsinə döyüb, özünü göyə qaldıranlar var. İmtahan belələrini özünə tanıtdırır. Qur`an buyurur:” Biz sizi qorxu, aclıq, mal, can və qıtlıqla imtahana çəkərik. Səbr edənlərə müjdə ver.”1\nİnsanın mükafatlandırılması və ya cəzalandırılması üçün ortada hansısa bir əməl olmalıdır. Bir şəxs peşəkar oğru olsa da, nə qədər ki, oğurluq baş verməyib onu həbs etmək olmaz. Həzrət Əli (ə) buyurur: “İnsanın imtahana çəkilməsinin fəlsəfəsi ona mükafat və cəza vermək üçün zəmin hazırlamaqdır. Bu imtahanlar olmasa da Allah öz bəndəsini tanıyır.\nCavab: Qur`anda oxuyuruq: “Son qələbə müttəqilərindir.”2\nTəqva mə`nəvi keyfiyyət olduğundan, dünya idarəçiliyində bilik və ixtisasa ehtiyac var. “Ənbiya” surəsinin 105-ci ayəsində buyurulur: “Yer üzünün varisləri yalnız mənim saleh bəndələrim olacaq.”\nDemək həm bəndəlik, həm də saleh əməl şərtdir. Allah Qur`anın bir hökmünə iman gətirib, o birinə göz yumanları məzəmmət edir“.3 Xəstəlikdən şəfa tapmaq üçün həkimin yazdığı nüsxədəki bütün dərmanları vaxtlı-vaxtında qəbul etmək lazımdır.\nCavab: Qur`an buyurur ki, Allah hər şeyi gözəl yaradıb.1 İlanın bədənindəki zəhər bir çox ağır xəstəliklərin dərmanıdır. Hansı ki, yanlış olaraq, bu zəhərə nifrət nümayiş olunur. Axı bıçaq baş kəsmək üçün yox, faydalı işlər üçün nəzərdə tutulub.\nCavab: Heç bir ideologiya, institut, elmi mərkəz insanın mə`nəviyyat yolunu işıqlandırmaq gücündə deyil. Yaşadığımız dünyanı xoşbəxt etməkdə aciz olan elm axirət həyatı üçün nə və`d edir?! İnsan dünyada qısa bir müddət yaşayıb, əbədiyyətə qovuşursa, həmin əbədiyyətin tələbləri nədir?\nCavab: Qur`an müsəlmanları birliyə də`vət edərək, istənilən bir təfriqəyə qadağa qoyur.2


Keratin tərkibli həcm verici tuş “Sla” (Göy) – 8ml - Kod: 35925 | Qiymeti 36.5 AZN\nÖn Səhifə/Gözəllik, sağlamlıq/Keratin tərkibli həcm verici tuş “Sla” (Göy) – 8ml\nKeratin tərkibli həcm verici tuş “Sla” (Göy) – 8ml\nUM Kod: 022218-35925\nKeproshop - Əlaqə nömrələri 055 229 74 47 012 567 27 97\t012 567 47 57\nMəhsula baxış sayı: 839\nKeratin terkibli hecm verici tus “Sla” (Goy) – 8ml\nKipriklərə tətbiq zamanı yumşaqlıq və yüngüllük hissi yaradır, onlara mükəmməl həcm və təbii görünüş bəxş edir. Tuş hipoallergikdir, gözün selikli qişasına heç bir mənfi təsir göstərmir, yuyulana qədər kipriklərdə qalır, tökülmür, yüngül nəmliyi qoruyur, suyadavamlı olmasa da yağışdan qorxusu yoxdur.\ntezyiq olcen aparat en yaxsi tonal kremler sud sagan aparat usaq kurtkalari kasmetka kosmetika firmalari elektron termometr mac tonal krem qiymetleri chistaya liniya pedikur menikur kasmetika teziq olcen aparat qiymeti sabun gözəllik pamadalar kosmetika topdan satisi pamada rengleri 2018 dirnaq lak rengleri ideal kosmetika baku karset kasmetikalar ve qiymetleri karsetler online kosmetika baku kosmetika satisi instagram elil arabalari qiymeti en yaxsi kosmetik vasiteler kryolan pomada rengleri göz və dodaq konturu üçün qələm pamada dirnaq bezekleri dirnaq berkiden laklar makeup tibbi levazimatlar dirnaq ucun bezekler qiymetleri online kosmetika satisi makyaj levazimatlari pudralar ve qiymetleri dirnaq lak sekilleri dirnaq laklari\nqirelkalar baki Salonlarda istifadə üçün örtük pedikur ucun bicaq pedikur ucun bicaqlar qiymeti hava yastiqalari qiymeti reabilitasiya mehsullari baki pedikur aparati ucun esya teziq olcen avtamatik yastiq reabilitasiya epilyasiya sorasi ucun yumsaldici manikur ucun vanna online ayaq ucun krem almaq hava yastiqlari baki qol asqisi reabilitasiya pedikur ucun dest pedikur ucun dest qiymeti təraş üçün balzam qiyməti lepicka qizdirici tibbi tullanti qabi beden ucun gozellik esyalari\nSERCAİR WAVE Qutu Sterilizator\nSercair Handy SRC0001HNDY - Sterilizator\nSercair Crystal SRC0001CRS - Dezinfeksiya generatoru\nF285 "BEAUTY SUN" Günəşdən qoruyucu FULL BLOCK SPF100\nF284 "Maksimum Müdafiə" günəşdən qoruyucu SPF80 )\nF271 İntimnaya penka s ekstraktom xlopka\nF27 "BL" Maska-plonka otbelivayushaya\nF260v1 masaj yağı\nF26 "BL" Yaşlanma əleyhinə təsirli ağardıcı Serum SPF15\nF255 Sprey avtozaqar "ZOLOTISTIY"\nF254 Sprey avtozaqar "BRONZOVIY"\nF253 Maslo d/ bistroqo zaqara "QAVAYSKOYE" SPF15\nF252 yağ bistrokko Zakara "CARIBBEAN" SPF10\nF24(T) "BL" Otbelivayushiy yuyulma üçün mus\nF215 bədən skrabı ANTISELLYULITNIY\nF215v bədən skrabı ANTISELLYULITNIY 1000ml\nF20 qara nöktələr üçün mmaska\nF19 üz üçün skrab\nF184 üz yumaq üçün köpük "ANTI CUPEROZ"\nF180 gün kremi SPF20 "ANTI KUPEROZ"


Azərbaycan Prezidenti: "Bişkek yaxınlığında təyyarə qəzası nəticəsində insanların faciəli şəkildə həlak olması xəbəri məni dərindən kədərləndirdi"\nBAKI, 16 yan — Sputnik. Azərbaycan Respublikasının Prezidenti İlham Əliyev Qırğızıstan Respublikasının Prezidenti Almazbek Atambayevə başsağlığı məktubu ünvanlayıb. Sputnik dövlət başçısının rəsmi saytına istinadən xəbər verir ki, İlham Əliyev bu ölkədə baş verən təyyarə qəzasından kədərləndiyini ifadə edib.\n"Bişkek yaxınlığında təyyarə qəzası nəticəsində insanların faciəli şəkildə həlak olması xəbəri məni dərindən kədərləndirdi. Azərbaycan xalqı adından və şəxsən öz adımdan Sizə, həlak olanların doğmalarına və yaxınlarına dərin hüznlə başsağlığı verirəm. Zərərçəkənlərin tezliklə sağalmasını arzu edirəm" — Prezidentin məktubunda bildirilir.\nAlmazbek Atambayev, başsağlığı, İlham, Qırğızıstan, Azərbaycan, prezident


Gülər Əhmədova YAP-a qaytarılacaq? - Açıqlama » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nGülər Əhmədova YAP-a qaytarılacaq? - Açıqlama\n27 Noyabr 2014, 12:38 897


28 noy 2018, 12:51\nUkrayna Rusiya ilə tammiqyaslı müharibə təhlükəsi qarşısındadır və ona görə ölkədə hərbi vəziyyətin elan edilməsi zəruridir. Belə bəyanatla Ukrayna prezidenti Pyotr Poroşenko yerli telekanallara müsahibəsində çıxış edib.\n“Həmin gecə mən təcili olaraq Rusiya prezidenti Vladimir Putinlə telefon danışığı üçün sifariş verdim, amma biz cavab almadıq. Bundan sonra Almaniya kansleri Angela Merkelə zəng vurmağa məcbur oldum ki, o Putinlə danışıb saxlanılan Ukrayna hərbçilərinin dərhal azad edilməsini müzakirə etsin”-Poroşenko deyib. (Virtualaz.org)


Bakıda əri boşanmaq istəyən arvadını bıçaqlayıb - Press.az\nBakıda əri boşanmaq istəyən arvadını bıçaqlayıb\nBakıda ər boşanmaq ərəfəsində olduğu arvadını bıçaqlayıb.\nPress.az xəbər verir ki, "Qafqazinfo"nun məlumatına görə, hadisə mayın 4-də Xətai rayonu General Şıxlınski 1-a ünvanında baş verib.\nBelə ki, 1991-ci il təvəllüdlü Nadirova Jaləni həyat yoldaşı Heydər Nadirov bıçaqlayıb. Qarın nahiyyəsindən bir bıçaq zərbəsi alan qadın, hazırda 3 saylı Şəhər Klinik Xəstəxanasında müalicə olunur.\nHadisə ilə bağlı əməkdaşımızla söhbətləşən qadın bildirib ki, o, ərindən 5 ay əvvəl ayrılıb və boşanmaq üçün məhkəməyə müraciət edib. Qadının iddiasına görə, buna əri tərəfindən şiddətə məruz qalması səbəb olub. O, həyat yoldaşı tərəfindən dəfələrlə döyüldüyünü bildirib.\nJalə Nadirova onu da bildirib ki, əri ilə boşanmaq barədə qərar qəbul etdikdən sonra evdən ayrılıb və kirayə qalıb. Buna baxmayaraq, həyat yoldaşı onun yaşadığı ünvanı tapıb və hadisə də məhz orada baş verib.\nHadisədən sonra Heydər Nadirov polis əməkdaşları tərəfindən saxlanılıb. Jalə Nadirovanın sözlərinə görə, hadisədən 3 gün vaxt keçsə də, polis tərəfindən ondan izahat alınmayıb. Qadın bu durumdan narahat olduğunu dilə gətirib.\n3 qurumdan birgə ƏMƏLİYYAT: 5 illik cinayətin üstü AÇILDI\nBakıda kütləvi dava oldu - bıçaqlananlar var\nAzərbaycanda məktəbdə şagird BIÇAQLANDI\nBakıda qayınatasını öldürən kürəkən SAXLANILDI\nFransanın "Lill" klubunda çıxış edən Burak Yılmaz yenidən Türkiyəyə qayıdır


Atomların quruluşu. Kulon qanunu -Elektrik | Elektronika | CREATIVELECTRONS\nAna səhifə » Elektronika dərsləri » Atomların quruluşu. Kulon qanunu\nAtomların quruluşu. Kulon qanunu\n„Sıfırdan Elektronika Dərsləri” atomların quruluşu mövzusu ilə başlayır. Çünki atomların quruluşunu bildiyinizdə elektronikada bir çox vacib terminləri anlamağınız asanlaşır.\nƏtrafımızdakı hər şey, eləcə də biz atomlardan təşkil olunmuşuq. Atomlar adi gözlə görünməyəcək dərəcədə kiçik və hərəkətlidirlər. Asetonu açdığımızda iyin otağa yayılması, duzun suda həll olması atomların hərəkətli olduğuna misaldır.\nAtomlar özləri də kiçik hissəciklərdən ibarətdir. Saça sürtülmüş plastik darağın kağız parçalarını özünə çəkdiyini yəqin ki müşahidə etmisiniz. Eləcə də adi halda keçirici olmayan duzun, suda həll olduqdan sonra elektrik keçirdiyini. Bu nümunələr göstərir ki, atom daha kiçik hissəciklərdən ibarətdir. Bu hissəciklər də qarşılıqlı əlaqədədir.\nHər bir elementdə proton, neytron və elektronların sayı fərqlidir. Atom həyəcanlanmamış halda elektroneytral hissəcikdir. Yəni, neytral atomlarda nüvədəki müsbət yüklü protonlarla enerji səviyyələrindəki elektronların sayı bərabərdir( e =p ).\nElementlərin proton və elektronlarının sayını Mendeleyev cədvəlində görə bilirik. Elementin sıra nömrəsi atomun neytral haldakı proton və elektronlarının sayını göstərir.\nMisal üçün elektrotexnikada ən çox istifadə olunan mis elementinə baxaq. Mis elementi Mendeleyev cədvəlində 29 – cu yerdə yerləşir.\nMüsbət və mənfi ionlar\nQeyd etdik ki, neytral atomda proton və elektronların sayı eynidir. Bəs hansı halda atomdakı proton və elektronların sayı bir -birindən fərqlənir?\nXarici təsirlərlə maddədəki atomların elektronlarının sayı dəyişir. Məsələn, işıq, sürtünmə, istilik, kimyəvi reaksiyalarla bir və ya daha çox elektron atomu tərk edə bilir. Bu halda atomdakı elektronlarla protonların sayı fərqlənir.\nAtom elektron itirdiyində protonlarının sayı elektronların sayından çox olur. Protonlarının sayı çox olduğu üçün bu atomun müsbət yükləndiyini deyirik. Həmin atom müsbət ion adlanır.\nElektrnonunu itirən atomlar müsbət ion adlanır.\nEyni halda neytral atoma sərbəst elektron birləşə bilər. Onda elektron qazandığı üçün atomun elektronlarının sayı protonların sayından çox olur. Elekronlarının sayı çox olduğu üçün bu atomun mənfi yükləndiyini deyirik. Həmin atom mənfi ion adlandırılır.\nElektrik hadisələrini təsvir etmək üçün elektrik yükü anlayışı çox vacibdir. Bu anlayış həm sərbəst elektronları, həm də müsbət və mənfi ionları ifadə edir.\nAtomun ionlaşması ilə elektrik yükü yaranır. Maddədəki atomlar ion vəziyyətinə keçdikləri zaman (elektron itirdikdə və ya qazandıqda) elektrik yükü depolamış olurlar.\nElektrik yükü bipolyardır, yəni müsbət və mənfi ola bilir.\nNümunə üçün gümüş atomuna baxaq. Şəkildə elektroneytral gümüş atomu göstərilmişdir. Gümüş atomunun 47 protonu və 47 elektronu var.\nAg47– 47 proton, 47 elektron\nGümüş atomunun son orbitində bir elektron yerləşir. Elektroneytral gümüş atomu yüksüzdür. Ona görə də gümüş atomlarından ibarət gümüş elementi və ya maddəsi də yüksüzdür. Gümüş atomu Ag şəklində göstərilir.\nİndi gümüş maddəsinə elektrik cərəyanı verək. Maddədəki gümüş atomları özlərinə yeni bir elektron birləşdirmiş olsun. Bu halda gümüş atomunun 47 protonu və 48 elektronu olacaq və mənfi iona çevriləcək. Yəni gümüş atomu elektroneytral olmaqdan çıxır. Mənfi yüklü hissəciyə – iona çevrilir. Başqa sözlə, mənfi elektrik yükünə sahib olur. Mənfi gümüş ionu Ag– şəklində göstərilir.\nDigər vəziyyətdə, gümüş atomu elektron qazanmır. Əksinə, son orbitdəki bir elektronunu itirir. Bu halda gümüş atomunun 47 proton, 46 elektron olacaq və müsbət iona çevriləcək. Yəni protonların sayı elektronların sayından çox olan gümüş atomu müsbət yüklü hissəciyə çevrilir. Başqa sözlə, müsbət elektrik yükünə sahib olur. Müsbət gümüş ionu Ag+ şəklində göstərilir\nDeməli,elektronların atomu tərk etməsi və ya başqa bir atoma birləşməsi atomu iona çevirir. Yəni atom yüklü hissəcik olur. Nəticədə maddə də yüklənir. Bir maddənin atomunda nüvədəki protonların sayı nüvənin ətrafındakı elektronların sayından fərqlidirsə, elektrik yükü yaranır.\nElektrik yükü q hərfi ilə işarə olunur, vahidi Coulombdur ( Kulon ). Qısaca C ( Kl ) kimi göstərilir. 1 Coulomb ( və ya Kulon ) təxminən 624×1016 ədət elektrik yükünə bərabərdir.\nMüqayisə üçün böyük pilates topunu atom olaraq düşünək. O zaman nüvə düyü dənəsi boyda yer tutar. Bu da onu göstərir ki, elektronların yerləşdiyi enerji səviyyələri arasında böyük boşluq var.\nDedik ki, bir maddənin atomunda nüvədəki protonların sayı nüvənin ətrafındakı elektronların sayından fərqlidirsə, elektrik yükü yaranır.\nElektrik yükü olan hər bir cisim ətrafında elektrik sahəsi yaradır. Bu sahə elektrostatik sahə olaraq da adlandırılır. Cisimdə yük nə qədər çoxdursa, ətrafında yaratdığı elektrik sahəsinin gücü də o qədər çoxdur.\nElektrik yükü olan iki cismi bir – birlərinə yaxın məsafəyə gətirək. Bu zaman onlar arasında elektrostatik qüvvə meydana çıxır.\nBu iki cisimdən birinin yükü fərqli olsun. Yəni biri müsbət yüklü, digəri mənfi yüklüdür. Onda iki cisim arasında cəzbetmə qüvvəsi mövcud olur. Elektrostatik qüvvə cəzbedicidir.\nF – yüklər arasındakı qüvvə (bu qüvvə Kulon qüvvəsi də adlanır),\n“Atomların quruluşu. Kulon qanunu” yazımı yararlı hesab edirsinizsə, sosial mediada paylaşmağı unutmayın.\n3 5 səslər


İtalyan senatordan Ermənistana sərt etiraz: Artıq Yetər! – AzerTimes\nİtalyan senatordan Ermənistana sərt etiraz: Artıq Yetər!\nAzerTimes-in məlumatına görə, İtalyan senatorun açıqlamaları İtaliyanın “AgenParl”, “Agenzia Nova”, “LaPresse”, “Askanews”, “Dire”, “9Colonne” kimi xəbər agentlikləri tərəfindən yayılıb.\nAzərbaycan-Ermənistan dövlət sərhədində son günlər ərzində Ermənistan tərəfinin növbəti təxribatlarını dəf edərkən 7 nəfər Azərbaycan hərbçisinin həlak olduğunu, daha 10 nəfərin isə yaralandığını bildirən italyan senator bildirib ki, “artıq yetər demək vaxtıdır, Avropa İttifaqı müdaxilə etməli, irəliyə doğru addım atmalı və hələ də müharibə etmək istəyənləri qətiyyətlə pisləməlidir”.\n“Sanki keçən il noyabrın 10-da müharibə başa çatdıqdan sonra bu günə qədər mina partlayışının qurbanı olan 160-dan çox mülki azərbaycanlı azmış kimi Ermənistan tərəfi öz təxribatlarına davam edir” və “bu dramatik vəziyyət Ermənistan hakimiyyətinin beynəlxalq hüquqla müəyyən edilmiş normaları qəbul etmək istəməməkdə israr etməsi ucbatından daha da pisləşir”, – deyə senator fikirlərinə davam edir.\n“Bütün regionda sülh, sabitlik və əməkdaşlığı təmin etmək üçün Ermənistan Azərbaycana qarşı işğalçılıq siyasətindən və ərazi iddialarından əl çəkməlidir. Azərbaycan və Ermənistan arasında münasibətlərin beynəlxalq hüquq normaları əsasında normallaşması və dövlət sərhədinin delimitasiyası və demarkasiyası üçün bu iki ölkə arasında danışıqlar prosesinin mümkün qədər tez başlaması vacibdir”, – deyə italyan senator fikirlərini tamamlayıb.\nAçıqlama ilə daha geniş formada aşağıdakı keçidlərdə tanış olmaq mümkündür:\nSonrakı xəbərZəlzələdən sonra 10-15 təkan qeydə alınıb – Qurban Yetirmişli\nƏvvəlki xəbərBelarus gimnastları qadınlar arasında sinxron tullanmada qızıl medal qazanıblar


Şirniyyatda qaçmaq sizi su arıqlamağa vadar edirmi? - Yararlılıq - 2022\nŞirniyyatda qaçmaq sizi su arıqlamağa vadar edirmi?\nTərləmə, qaçış zamanı tərləmə miqdarını artıra bilər.\nBoks filmlərinin pərəstişkarı olmasanız da, Philadelphia küçələrində gəzən boz tərlərə bürünmüş Rokki Balboanın təsvirlərini gördünüz. Bir cüt tərləmə geyinib öz qaçışınız üçün yola vurduğunuz zaman filmin yaddaqalan saundtrekini başınızda oynayırsınız. Qaçış bir çox sağlamlıq fayda verir və tərləmə zamanı əlavə istilik su çəkinizi itirməyə səbəb ola bilər, bu yanaşmada diqqətli olun.\nHər dəfə tər tökdükdə orta miqdarda su çəkisi itirirsiniz, ancaq məşq üçün seçdiyiniz geyimlə bu miqdarın artırılması mümkündür. Bəzi insanlar rezin və ya plastik kostyumlar geyinməyə yanaşmağı üstün tuturlar, ancaq tərləmə geyinmək də bədəninizin istiliyinin artması səbəbindən yüksək səviyyədə tərləməyinizə səbəb olur. Tərlədiyiniz nisbət sizin üçün bənzərsizdir, ancaq qaçış zamanı bir kiloluq su çəkisi itirə bilərsiniz.\nSağlamlıq risklərindən ehtiyatlı olun\nTərləmə zamanı çox tərləmə edərək su çəkisini itirmək sizə məmnuniyyət hissi verə bilər, ancaq artan tər artan kalorili yanma ilə əlaqəli deyil. Bundan əlavə, məşq zamanı çox tərləmə, susuzlaşma riskini və bir çox tibbi ağırlaşmaları, o cümlədən həddindən artıq dərəcədə istiləşmə, tükənmə və böyrəklərinizə zərər artırır. Ümumi fitness həvəskarı üçün, su çəkisini itirməyə çalışmaq sağlam bir fəaliyyət deyil.\nNəmləndirmə sizin dostunuzdur\nƏlverişsiz havalarda qaçmağı xoşlayırsınızsa, bir cüt tərləmə rahat məşq etməyiniz üçün lazımi istiliyi təmin edə bilər. Qaçış üçün tərləmə istifadəsinə bu yanaşma isti havalarda tərləmə geyinərək çox tərləməyə çalışmaqdan daha təhlükəsizdir. Qaçış zamanı itirəcəyiniz artıq mayelər barədə narahat olsanız, qaçışdan əvvəl su istehlak etdiyinizə əmin olun, yanınızda bir şüşə gəzdirin və qaçışdan sonra rehidratasiya edin. Bir saatdan çox qaçmağı planlaşdırırsınızsa, sudan elektrolitlər və karbohidratlar olan bir enerji içkisinə keçin.\nQaçış üçün tərləmə geyinmək seçiminiz, fəaliyyətin effektivliyini artırmaq üçün deyil, yalnız istilik və rahatlığınızla əlaqələndirilməlidir. Öz qaydasında qaçış kalori yandırmaq üçün olduqca təsirli bir yoldur və bir sıra digər üstünlüklər də təqdim edir. Məşq təkcə əzələlərinizi deyil, həm də daha güclü sümüklər yaradır. Qaçış aerobik dözümlülüyünüzü artırır və 6 dəqiqəlik 45 dəqiqəlik qaçışda 170 kiloluq insan 581 kalori yandıra bilər.\nÇox məlumatlandırıcıdır. təşəkkürlər.\nQarışdığım üçün üzr istəyirəm, mən də öz fikrimi bildirmək istərdim.\nhansı dayaq görünür, hansı o\nCopyright 2022 \_ Şirniyyatda qaçmaq sizi su arıqlamağa vadar edirmi?...


MTN və rabitə “çeteləri” üzvlərinin həbsdən çıxmasının “sirri” » "Dünya" informasiya agentliyi\nMTN və rabitə “çeteləri” üzvlərinin həbsdən çıxmasının “sirri” - İDDİA\nTarix: 8-03-2018, 08:33 | Çap et\n“MTN çetesi” və “Rabitə çetesi” adlandırılan dəstələrin həbsdə və istintaq altında olan üzvləri ilə bağlı məhkəmələrdə olduqca şübhəli proses gedir. 2015-ci ilin oktyabrında Milli Təhlükəsizlik Nazirliyində başlanan və sonradan Rabitə və Yüksək Texnologiyalar Nazirliyinə sıçrayan həbslər illərlə fəaliyyət göstərən kriminallaşmış məmurların ifşası kimi başa düşüldü. Hazırda isə hər iki “çete”nin üzvlərinin törətdikləri cinayətlərə, dövlətə vurduqları və milyonlarla, bəzi hallarda isə milyardlarla ölçülən ziyanlara baxmayaraq yüngül cəzalarla yaxalarını kənara çəkmələri müşahidə edilir.\n“Xural” qəzetinin baş redaktoru Əvəz Zeynallı deyir ki, hazırda baş verənlər olduqca müəmmalı bir prosesin görünən tərəfidir: “Görünür ki, Eldar Mahmudovun azadlıqda gəzməsinin baş verənlərdə rolu var. O, çöldə qalaraq komandasında olmuş, onunla işləmiş digər nazirliyin işçilərini də cəzadan azad etdirə bilir. MTN-in istintaq idarəsinin rəis müavini Vüsal Ələkbərovun cəzasının 12 ildən 5 ilə endirilməsi nə deməkdir? Bu, Eldar Mahmudovun təsir imkanlarının qalmasından xəbər verir. Onun dəstəsi bir-bir azadlığa çıxacaq, hətta bəzilərini əvvəlki vəzifələrinə də bərpa edə bilərlər”.\nƏ.Zeynallı deyir ki, Azərbaycanda belə presedentlər var: “2006-2011-ci illərdə Narkoloji Dispanserin baş həkimi işləmiş Könül Vəliyevanı həkimlərdən rüşvət yığdığına görə həbs etmişdilər. Hətta bir dəfə ”voronok"da (dustaq maşını- E.M.) Bakı İstintaq Təcridxanasına birgə gəlmişdik. O qadını 2 ayın içində Bakı Apelyasiya Məhkəməsi açıb buraxdı. Bir müddət keçəndən sonra həmin qadını Narkoloji Dispanserə baş həkimin müavini təyin etdilər. Yəni “MTN işi”ndə baş verən proseslər də eyni qəbildəndir. Eldar Mahmudovun azadlıqda qalması MTN-dəki mütəşəkkil cinayətkar dəstənin fəaliyyət göstərdiyini ortaya qoyur. Eldar Mahmudov komandasında olanları bu gün bir-bir çəkib həbsdən çıxarır. Həbsdəki generalların, polkovniklərin böyük sirlərə sahib olduqlarını da bilirik. Şantaj məsələləri var. Vüsal Ələkbərovun məhkəmədəki çıxışlarında da şantaj elementləri var. Bu gün bu adamların cəzalarının azaldılmasının sabah çox ağır nəticələri və fəsadları olacaq".\nəvəz zeynallı ile ilgili görsel sonucu\nƏ.Zeynallı deyir ki, hazırda baş verənlər cəmiyyətdə cəzasızlıq sindiromunun kök atmasına səbəb olacaq: “Yüzlərlə insanın haqqına girən, iş adamlarının milyonlarla manat, dollar vəsaitini mənimsəyən mütəşəkkil cinayətkar dəstə üzvlərinə 3-5, maksimum 12 il cəza verilməsi və həmin cəzaların fantastik dərəcədə azaldılmasının ağır nəticələri olacaq. Hətta ictimai itaətsizliyə gətirib çıxara bilər. Cəza siyasətinin effektinin aradan qaldırılmasına səbəb ola bilər”.\nƏ.Zeynallı deyir ki, Eldar Mahmudovun rəhbərlik etdiyi mütəşəkkil cinayətkar dəstə dövlətin iqtisadi qüdrətinə zərbə vurub: “Beynəlxalq Bank işi” üzrə zərər milyardlarla ölçülür. İş adamlarına dəyən zərbə haqda mətbuat yazıb. Bu adamlar cinayət edib gedib 5-10 il cəza alırlar. Cinayət yolu ilə əldə etdikləri pullardan verib həbs yerlərində bəy balası kimi yaşayırlar. Sonra Apelyasiya Məhkəməsi cəzalarını azaldır. İş Ali Məhkəməyə gedir. Oradan isə açıb buraxırlar. Adamlar oğurladıqları, talan etdikləri milyonları gizlətdikləri xarici ölkələrə çıxıb gedib orada firavan həyatlarını yaşayırlar. Cəza siyasətinin mahiyyəti itir axı! Ciddi bir cinayəti olmayan insanlara 10 ilə cəza verirlər və həmin cəzanı sona qədər çəkməsinə nəzarət olunur. 10 milyard oğurlayana da 10 il iş verirlər. Onlar isə pulunu verir və 2-3 ilə azadlığa çıxır. Bu halda cəza siyasətinin anlamı nə olur?"\nƏ.Zeynallı deyir ki, bu gün baş verənlərin nəticələri çox ağır olacaq: “Normalda bu adamlar çox ciddi cəzalar almalı, çox ciddi şəkildə cəzalandırılmalı idilər. Cəmiyyətə ”bir daha belə qanunsuzluqlara yol vermək olmaz" anlayışı aşılanmalı idi. Cəzanın mahiyyəti budur. 100 milyonlarla büdcə pulunu oğurlayanları açıb buraxırlar. Təbii ki, bunun çox ağır bədəli olacaq, ictimai itaətsizliyə aparacaq. Sabah insanlar dövlət vəzifələrini ələ keçirib mümkün olan həvəslə, iradə ilə dövlətin büdcəsini talayacaq, vətəndaşların haqqını pozacaqlar. Tutulandan sonra isə bir qədər puldan xərcləyib həbsdən çıxacaq. Vətəndaşların hüquqları pozuldu və dövlətin pulları da qayıtmadı axı?! Cəza sistemi dəyişməlidir, yenidən qurulmalıdır. Əks halda, ortaya çıxacaq çetelərin yanında “MTN çetesi” və “Rabitə çetesi” toya getməli olacaq".


[b]Çempionlar Liqası: Yığmamızın sabiq oyunçusu üçün “yaşıl işıq”[/b]\nÇempionlar Liqası: Yığmamızın sabiq oyunçusu üçün “yaşıl işıq”\nQadın voleybolçular arasında Çempionlar Liqasında pley-off mərhələsinə yüksələn klubların sayı 6-ya çatıb. Apasport.az saytının məlumatına görə, IV turun son oyun günündə İsveçrənin “Volero” klubu da mübarizəni davam etdirəcək komandaların sırasına qoşulub.\nAzərbaycan millisinin sabiq voleybolçusu Natalya Məmmədovanın kapitan olduğu Sürix təmsilçisi Serbiya “Vizura”sına qalib gəlməklə, bu uğura imza atıb. D qrupunda yer alan komandaların duelində “Volero” rəqibini 3:0 (25:11; 25:23; 25:16) hesabı ilə məğlub edib. Nəticədə onlar üçüncü pillədə qərarlaşan Belqrad təmsilçisini 9 xal qabaqlayıblar. Son 2 turda onlar Rusiya “Uraloçka”sı ilə qrup liderliyi uğrunda mübarizə aparacaqlar.\n“Volero”dan öncə isə “Dinamo” (Kazan), “Dinamo” (Moskva, hər ikisi Rusiya), “Fənərbaxça”, “Vakıfbank” (hər ikisi Türkiyə) və “Pyaçentsa” (İtaliya) pley-offda oynamaq hüququ qazanıb.\nQeyd edək ki, Azərbaycanı Çempionlar Liqasında “Telekom”, “Lokomotiv” və “Azərreyl” təmsil etsə də, hələlik heç biri mərhələ adlamayıb.


Hindistan və Çin arasında xəritə mübahisəsi gedir\nHindistan Çinin xəritəsinə etiraz olaraq çinli ziyarətçilərin vizalarının üzərində öz xəritəsini yerləşdirib\nHindistan Çində yeni pasportlarda onun iddia etdiyi iki ərazinin Çin ərazisi kimi göstərilməsinə cavab olaraq bu ölkədən gələn ziyarətçilərin vizalarının üzərində öz xəritəsini yerləşdirməyə başlayıb. Hindistanın Arunacahl Pradeş və Aksay Şin ərazilərinə dair ərazi iddiaları olduğu halda, Çin bu regionları öz ərazisi hesab edir.\nXəritə mübahisəsinin Asiyanın iki nəhəng ölkəsi arasında münasibətlərdə gərginliyin yaranmasına gətirib çıxarmasına baxmayaraq, Hindistan hökumətinin Çinə qarşı rəsmi şəkildə şikayət təqdim edib-etmədiyi aydın deyil.\nÇin pasportlarında eləcə də Filippin və Vyetnamın da iddia etdiyi Cənub Çin dənizində mübahisəli bölgələr də Çinə məxsus ərazilər kimi göstərilir. Filippin və Vyetnam Çinin xəritəsinə etiraz edərək, Pekinə rəsmi şikayətlərini təqdim edib.\nÇin öz xəritəsinə həmçinin uzun zamandır iddia etdiyi Tayvan ərazisini də daxil edib.


Bayramı Qalib xalq kimi qeyd etməyin də öz sevinci var | DƏNİZ XƏBƏR\nBayramı Qalib xalq kimi qeyd etməyin də öz sevinci var\nQarşıdan əzəməti hüdudsuz mübarək Ramazan bayramı gəlir. Sizi insanın qəlbini nurlandıran, humanizm duyğularını gücləndirən bu müqəddəs bayram münasibətilə ürəkdən təbrik edir, sizə uzun ömür, möhkəm cansağlığı, xoşbəxtlik, süfrələrinizə ruzi-bərəkət, müstəqil Azərbaycanımızın daha da qüdrətlənməsi naminə şərəfli işinizdə uğurlar arzulayıram.\nSirr deyil ki, əzəli torpaqlarımızın məkrli, xain qonşularımızın tapdağı altında olduğu illərdə əllərini göylərə açan hər bir azərbaycanlınınUca Yaradandan ən böyük diləyi yurdumuzun ərazi bütövlüyü ilə bağlı olub.\nŞükürlər olsun ki, bu il Ramazan bayramını Qalib ölkə – Qalib xalq kimi qeyd edirik. Müzəffər Ali Baş Komandan İlham Əliyevin rəhbərliyi ilə rəşadətli Azərbaycan Ordusu 44 günlük haqq savaşımızda bütün dünyaya birliyimizin və ədalətin gücünü göstərən tarixi Qələbəyə imza atdı. Vətən uğrunda canını fəda etmiş qəhrəman övladlarımıza Ulu Tanrıdan rəhmət, qazilərimizə şəfa diləyirəm. İşğaldan azad edilmiş Qarabağda əvvəlki xoşbəxt həyatın bərpası isə şəhidlərin və yurd həsrəti ilə bu dünyadan köçənlərin xatirəsinə ən yaxşı abidə olacaq.\nMüstəqil Azərbaycanda din dövlətdən ayrı olsa da, yer üzündə sülhün, əmin-amanlığın bərqərar olması naminə insanları savab əməllərə çağıran İslama böyük hörmət və ehtiramı hiss etmək çətin deyil. Ay-ulduzlu bayrağımızda yaşıl rəngin islamçılıq rəmzi kimi yer alması xalqımızın əsrlərlə etiqad göstərdiyi dini dəyərlərə həssas münasibətinin ifadəsidir. Azərbaycan müstəqilliyə qovuşandan sonra müxtəlif milli və dini mərasimlər, o cümlədən, Ramazan bayramının hər il dövlət səviyyəsində təntənəli şəkildə qeyd olunması da milli-mənəvi dəyərlərə sadiqliyimizi təsdiqləyir.\nÜmummilli liderimiz Heydər Əliyevin layiqli davamçısı möhtərəm prezidentimiz İlham Əliyevin dediyi kimi, bu müqəddəs bayramın dövlət səviyyəsində qeyd edilməsi bizim multikultural və tolerant prinsiplərə necə yüksək qiymət verməyimizi nümayiş etdirir. Bu gün biz dünyaya bir daha qəlbimizdəki milli dəyərlərə sadiq olduğumuz qədər bəşəri dəyərləri də yaşatdığımızı bəyan edirik. Dini, milli rəngarəngliyimizi mənəvi bütövlüyümüzün zənginliyi kimi qəbul edirik.\nBugün multikulturalizm ənənələri, tolerantlıq mühiti ilə seçilən Azərbaycanda müxtəlif xalqların və dinlərin nümayəndələrinin mehriban bir ailə kimi yaşadığını müşahidə etmək də, gündən-günə gözəlləşən paytaxtımızın dünya miqyasında dinlərarası dialoqun aparılması üçün bir mərkəzə çevrildiyini görmək də çox xoşdur. Yurdumuzun dünyada digər xalqlara və dini konfessiyalara hörmətlə yanaşan modern müsəlman ölkəsi kimi tanınmasında Azərbaycanın Birinci vitse-prezidenti Mehriban xanım Əliyevanın xidmətləri əvəzsizdir.\nXalqımızın böyük ruh yüksəkliyi ilə qarşıladığı mübarək Ramazan bayramını “COVID-19” pandemiyasına görə həmişəki təntənə ilə qeyd edə bilməsək də, tezliklə bu bəlaya da qalib gələcəyimizə inanıram.\nPrevious articleBezos 500 milyonluq yaxta alır\nNext articleAzərbaycan aprel ayında “OPEC plus” üzrə öhdəliyini yerinə yetirib


Tarix: 16-10-2017, 14:17 Oxunma sayı: 393 Bölmə: Cəmiyyət\nBu sözləri Kult.az-a açıqlamasında Nəsimi adına Dilçilik İnstitutunun Monitorinq şöbəsinin müdiri Sevinc Əliyeva söyləyib. O bildirib ki, sözügedən cərimələr yalnız televiziya və radio verilişlərinə yox, həm də reklam elanları və lövhələrinə də şamil olunacaq:\n"Bu layihə televiziya-radio proqramlarında, reklam lövhələrində işlədilən dialekt sözləri ilə yanaşı, sözlərin mənaya uyğun istifadə olunmaması, cümlədə söz sırasının pozulması, bəzi sözlərin dilimizdə qarşılığı ola-ola xarici dildə olan formalarından istifadə olunması, fonetik, qrammatik və s. normaların pozulması hallarının qarşısının alınmasını nəzərdə tutur. Məsələn, bəzən aparıcılar "zamanımı aldı” ifadəsini işlədir. Halbuki dilimizdə bunun qarşılığı kimi "vaxtımı aldı” sözü var.\nBakı küçələrində, eləcə də rayonlarda reklam lövhələrində belə hallara kifayət qədər çox rast gəlinir. Bu gün KİV-də, xüsusilə də televiziya və radio aparıcılarının nitqində ağırlaşmalar müşahidə olunur. Buna uyğun olaraq reklam çarxlarında, iaşə obyektlərinin adlarında və s. ədəbi dil normalarının pozulmasının qarşısını almaq məqsədilə dövlət proqramında müvafiq maddəyə uyğun olaraq cərimələr tətbiq olunacaq”.\nS.Əliyevanın sözlərinə görə, son dövrlər bu sahədə aparılan maarifləndirmə işi gözlənilən nəticəni vermədiyindən, bir sıra xarici ölkələrdə olduğu kimi, Azərbaycanda da cərimə tətbiq olunması təklifi irəli sürülüb:\n"Təbii ki, biz maarifləndirmə yolu ilə ədəbi dil normalarının pozulmasının qarşısının alınmasının tərəfdarıyıq. Lakin son 5 ildə əldə olunan nəticələr onu göstərir ki, bu sahədə müəyyən qədər irəliləyişlər qeydə alınsa da, bu, istənilən səviyyədə deyil. Buna görə də AMEA Nəsimi adına Dilçilik İnstitutunun Monitorinq şöbəsi bununla bağlı layihə hazırlayıb və yaxın zamanlarda təsdiqlənməsi üçün müvafiq qurumlara təqdim olunacaq.\nLayihədəki cərimələr yalnız hüquqi şəxslərə şamil olunacaq. Məsələn, hansısa televiziya və radio proqramlarının aparıcısı ədəbi dil normalarını pozarsa, onun özü yox, çalışdığı qurum cərimələnəcək. Televiziyanın həmin şəxsə ayrıca cərimə tətbiq etməsi, onu hansısa formada cəzalandırması və ya xəbərdarlıq etməsi televiziyanın daxili işidir. Biz buna qarışa bilmərik. Cərimələr Tarif Şurasının tətbiq etdiyi cərimə növlərinə uyğun olaraq müəyyənləşdiriləcək. Yəni kiçik həcmli reklam lövhəsində cərimələr az olacaq, həcm böyüdükcə cərimələrin də miqdarı artacaq. Layihə təsdiqini tapmadığından hansı hallarda nə qədər cərimə tətbiq olunacağını indidən deyə bilmərik, amma hələlik təxmini qiymətlər müəyyənləşdirilib. Biz inanırıq ki, cərimələrin tətbiq olunmasından sonra müsbət mənada kifayət qədər dəyişikliklər baş verəcək.\nReklam lövhələrində reklam olunan malın və ya əşyanın yalnız xarici, yəni tərcümədə verilməsi "Reklam haqqında” və "Dövlət dili haqqında” qanuna ziddir. Dövlət dili haqqında qanuna görə, reklam lövhələrində Azərbaycan dilində olan hissə iri həcmdə olmalı, digər dildə olan mətnlər isə nisbətən kiçik olmalıdır. Qanunvericiliyin tələbləri pozulan lövhələr üçün ayrıca cərimələr nəzərdə tutulub”.\nSevinc Əliyeva dil normalarının pozulmasının dövlət rəsmilərini də narahat etdiyini vurğulayıb:\n"Oktyabrın 6-da "Azərbaycan ədəbi dilinin qorunması və inkişafında KİV-in rolu” mövzusunda keçirilən tədbir və Prezidentin İctimai-Siyasi məsələlər üzrə köməkçisi, PA-nın şöbə müdiri Əli Həsənovun çıxışı göstərdi ki, Azərbaycan ədəbi dil normalarının qorunmaması dövlət səviyyəsində ciddi narahatlıq doğurur. Təəssüf ki, bu narahatlıq əbəs yerə deyil. Belə davam edərsə, biz KİV-də ədəbi dil normalarının kütləvi şəkildə pozulmasını müşahidə edə bilərik”.\nTarix: 27-09-2019, 10:58 Oxunma sayı: 108 Bölmə: Siyasət / Manşet\nUşak Universitetinin azərbaycanlı tələbəsindən maraqlı və önəmli layihə... - FOTOLAR\nTarix: 4-05-2018, 11:16 Oxunma sayı: 263 Bölmə: Təhsil\nUşak Universitetinin İctimai əlaqələr və reklam işi üzrə azərbaycanlı tələbəsi Amal Əhədli\nTarix: 1-07-2019, 12:57 Oxunma sayı: 148 Bölmə: İdman\n"Mənim mübarizə apardığım qrup digəri ilə müqayisədə daha güclü idi.\nTarix: 1-04-2016, 16:56 Oxunma sayı: 748 Bölmə: Cəmiyyət / Təhsil\n"Sumqayıtda sürücüləri işə götürəndə tək qalstuk taxmağı yox, mədəniyyəti öyrətmək lazımdır"\nTarix: 6-09-2017, 17:58 Oxunma sayı: 2 223 Bölmə: Cəmiyyət / Sumqayıt\nEmin Əli adlı sumqayıtlı gənc şəhərdə ictimai nəqliyyatla bağlı tənqidi fikirlər bilidirib.


Dünya xəbərləri 18 Aprel 2021 04:35 (UTC+04:00)\nABŞ-ın Omaha şəhərində (Nebraska ştatı) ən azı bir nəfər atışma nəticəsində ölüb.\nTrend-in məlumatına görə, bu barədə yerli polis idarəsinin saytında yerləşdirilən açıqlamada bildirilib.\nHüquq-mühafizə orqanlarından verilən məlumata görə, naməlum şəxs ticarət mərkəzlərindən birinin birinci mərtəbəsində atəş açıb. Güllə yarası alan iki yaralanan şəxs, daha sonra dünyasını dəyişən bir nəfər də daxil olmaqla xəstəxanaya aparılıb.\nŞübhəli şəxs hadisə yerindən qaçmağı bacarıb, polis onun axtarışını aparır.


Yüklerin daşınması - xidmeti xidmetler - XiDMETLER.AZ\nXiDMETLER.AZ ▸ Digər xidmətlər\nElan kodu: 85627\nRegion Yük daşima xidməti,\nRestoranlar,kafelər,otellər,xəstəxanalar,şirniyat evleri üçün hər ölçüdə mətbəx avadanlıqları in yığılması və satışı\ndivan kreslolarin temiri ve yiqilmasi her cur madeller yiqilir sifarisler razilasma yolu ile\nVeb sayt hazirlanmasi\nGoogle və digər axtarış sistemlərində qeydiyyatdan keçmə; Veb saytların daxili SEO-ya uyğun olaraq hazırlanması; Əsas sosial media platformalarında biznes səhifələrinin açılması; Veb sayt dizaynının istəyinizə\nbag eyvan heyet ucun plastik masa stol ve stul, sifarisle hazirlanir. Reng ve olcu secimi var. Bu model dest qiymet 100 azn. Ram\nSifarishi zamaninda ve musterinin tam ureyince tehvil veririk.\n• Gündəlik e-qaimələrin göndərilməsi • Vergi hesabatlarının verilməsi (aylıq, rüblük, illik) • DSMF və Statistika hesabatların verilməsi • Əmək haqqının hesablanması • Əmək haqları üzrə ştat cədvəllərinin hazırlanması •\nHp spectre satisi\n5QZ56EA HP Spectre x360 Conv 15-df0015ur / Touch / Core i7-8750H hexa / RAM 16GB DDR4 on-board / SSD 256GB PCIe / Nvidia GeForce 1050Ti 4GB / 15.6 FHD Antiglare ultraslim IPS 650nits/Privacy / Dark Ash Silver - FHD IR\nDivan kreslo stullarin temiri berpasi 100den artig reng secimi unvandan goturulme catdirilma daxil usta Amin\nucuz yukdasima soyuducu ustasi paltaryuyan ustasi santexnik ustası ремонт джакузи elektrik baku santexnik ustalari


Biznesin idarə edilməsində önəmli məsələlər – Bakinar.az\nPosted Dekabr 2, 2017 Dekabr 7, 2017 BakiNar\nWEB Dizayn Studiya dedi ki:\nMay 23, 2019 tarixində, saat 12:11 axşam\nBu gün Azərbaycanda bizneslərin qurulmasında rəqəmsal marketinq, online marketinq və ümumilikdə biznes saytınızın olması çox önəmlidir. Bunun üçün biz sizə öz xidmətlərimizdən yararlanmağı təklif edirik.\nWEB Dizayn Studiya üçün bir cavab yazın Cavabı ləğv et\nAutsorsinq nədir, yaranma tarixi. Autsorsinqin növləri...\nAutsorsinq (outsourcing) ingilis sözüdür, “outside resource using” (kənar qaynaqdan yararlanmaq) söz birləşməsindən yaranıb. Biznes dilində desək, şirkətin effektsiz, ya da az effekt\n6 dəfə paylaşıldı\nStartap kimlər üçündür? Startapla adi biznesin fərqləri...\nBir cümlə ilə startapın tərifini verməyə çalışaq: Başlamaqda olan kiçik biznesin tam bir kommersiya qurumuna çevrilənə qədər keçdiyi yola startap deyilir. Əslində isə tərif verm�\n7 dəfə paylaşıldı\nBiznesin idarə edilməsində önəmli məsələlər...\nİdarəetmə nədir və o niyə lazımdır? Biznesdə əsl uğur heç vaxt təsadüfən gəlmir. Yalnız effektiv idarəetmədən daim istifadə etməklə uzunmüddətli uğura çatmaq olar. İdarəe\n5 dəfə paylaşıldı


Bəhram bəy Kərimbəyli — Vikipediya\nBəhram bəy Nurulla bəy oğlu Kərimbəyli (1896-1977) — sərhəd komandiri, milis rəisi.\nBəhram bəy Nurullu bəy oğlu Kərimbəyli\nKərimbəyli, Cəbrayıl qəzası\nVikipediyada bu soyadlı müxtəlif adamlar haqqında məqalələr var, bax: Kərimbəyli (soyad).\nBəhram bəy Kərimbəyli 1896-ci ildə Cəbrayıl qəzasının Kərimbəyli оbasında dünyaya göz açmışdı. Qaryagin 2 sinifli rus-tatar məktəbini bitirəndən sоnra, 1915-ci ildə Bakıya gəlmişdi. Gündüzlər işləmiş, gecələr həkimlik kursunda оxumuşdu. Nəriman Nərimanovun leksiyalarını dinləmişdi. Kursu bitirəndən sоnra dоktоr Rəfibəylinin köməkliyi ilə Zurnabad taun əleyhinə stansiyasında feldşer işləmişdi. Sоnra Bakıya dönüb hərbi məktəbdə оxumuşdu. General-leytenant, müdafiə naziri Səməd bəy Mehmandarovdan dərs almışdı. Hərbi məktəbi bitirəndən sоnra ADR yıxılmış, Azərbaycanda sоvet hökuməti qurulmuşdu. 1920-ci ilin aprel ayının 30-da Hərbi-Dəniz Kоmissarı Çingiz İldırımın adyutantı, şəxsi yavəri vəzifəsinə təyin edilmişdi. Çingiz İldırım оnu əlahiddə qrupun rəisi təyin edərək özü və Dadaş Bünyadzadə ilə Qarabağa götürmüşdü. Оnlar Qarabağda Şura hökumətini yaradılmasında iştirak etmişdilər.\nBəhram Kərimbəyli dəstəsi ilə birgə Şuşa şəhərində Bahadur bəy Vəlibəyovu, Hüsü Hacıyevi, Mоlla Cəlalı (Qırmızı mоllanı), Qaryagin şəhərində isə həbsxanada güllələnmə altında yatan İbrahim bəy Ağakişiyevi, Əbdül Məmmədоvu, Dadaş Xankişiyevi həbsxanadan azad etmişdi.\n1920-ci ilin iyun ayında kоmissar Əliheydər Qarayevin əmri ilə qrup rəisliyindən 2-ci Azərbaycan Süvari Alayına taqım kоmandiri vəzifəsinə dəyişilmişdi. Alay Ağdam bölgəsində, Nоvruzlu kəndində yerləşirdi. Bir müddət burda xidmət edəndən sоnra, alaydan Bakıya çağrılmış, gəmi ilə Lənkərana göndərilmişdi. Оrdan kəşfiyyatçılar kursuna ezam оlunmuşdu. Kursu tamamlayandan sоnra süvari briqadanın briqada rəisi vəzifəsinə təyin оlunmuşdu. Оrduda yenidənqurma baş vermiş, Bəhram bəy süvari alayın kəşfiyyat dəstəsinin rəisi vəzifəsinə göndərilmişdi.\nBəhram bəy Kərimbəyоv 1921-ci ildə alayın başında İrana, Ənzəli limanına keçmiş, Bakı neftini ələ keçirmək istəyən ingilislərə qarşı cəbhə açmışdı. Bir ilə yaxın İranda vuruşmuşdu. Səfidrud çayının kənarında, "İmamzadə Həşim" məqbərəsinin ətrafında ingilis təyyarəsini vurmuşdu. Qızıl saatla təltif оlunmuşdu.\nBəhram bəy İran оrdusu ləğv оlunadan sоnra, 1921-ci ilin sоnunda Xalq Hərbiyyə və Bəhriyyə Kоmissarlığına çağrılmış, Cəbrayıl qəzasının sərhəd dəstəsinə kоmandir təyin оlunmuşdu. Bu dəstəyə Qaradоnlu, Qaryagin, Cəbrayıl, Zəngilan və Muğru bölgələrinin qоrunması daxil idi.\nBəhram bəy Kərimbəyоv 1922-ci ilin sоnunadək sərhəd dəstəsinə başçılıq etmişdi. 1923-cü ildə sərhəd dəstəsinin yenidənqurulması ilə bağlı Xalq Daxili İşlər Kоmissarlığına çağrılmış, 10 may 1924-cü ildən Cəbrayıl qəzasının milis rəisi təyin edilmişdi. Burda M. Məmmədxanоvla, Ə. Qarayevlə, M. Nağıyevlə birgə çalışmışdı.\n1926-cı ildə Ağdam qəzasına dəyişilmiş, hələ çоxdan tanıdığı Hüsü Hacıyevlə birgə işləmişdi. H. Hacıyev qəza icraiyyə kоmitəsinin sədri, о, milis rəisi idi. Qaryagində vəziyyət yenidən pisləşmiş, M. Məmmədxanоv оnu yenidən qəzaya dəvət etmişdi. Bəhram bəy 10 yanvar 1927-ci ilədək qəza milis rəisi оlmuşdu.\nBəhram bəy 11 yanvar 1927-ci ildə Cəbrayıl qəzasının icraiyyə kоmitəsinin inzibati şöbəsinin rəisi vəzifəsinə təyin edilmişdi. Bir müddət burda işləyəndən sоnra istefa etmiş, mülki işə keçmişdi. Bakı Süd Kоmbinatında çalışmışdı. 1941-ci ildə ağır xəstələnmiş, uzun müddət əməklə məşğul оla bilməmişdi.\nBəhram bəy ittifaq əhmiyyətli təqaüdçü idi. Bir çоx оrden-medallarla, fəxri fərmanlarla təltif edilmişdi. Gənclərin hərbi-vətənpərvərlik ruhunun yüksəldilməsi ilə məşğul оlmuşdu. Publisistik məqalələr yazmış, xatirələrini qələmə almışdı.\nBəhram bəy 1977-ci ildə vəfat edib.\nBəhram bəy Nabat xanım Əmrah qızı ilə ailə qurmuşdu.\nƏnvər Çingizoğlu, Kərimbəyovların bir qolu, II yazı, "Soy" еlmi-kütləvi dərgi, 2008, №1, səh.23-27;\nƏnvər Çingizoğlu. Kərimbəyovların bir qolu. III yazı. "Soy" elmi-kütləvi dərgi, 2011, №2, səh.12-21.\nMənbə — "https://az.wikipedia.org/w/index.php?title=Bəhram_bəy_Kərimbəyli&oldid=3607659"\nLast edited on 5 iyun 2016, at 06:26\nBu səhifə sonuncu dəfə 5 iyun 2016 tarixində, saat 06:26-də redaktə edilib.


Nokia-nın 5G şəbəkə dəstəkli ilk smartfonu Nokia 8.3 - QİYMƏTİ | Technote.az\nNokia-nın 5G şəbəkə dəstəkli ilk smartfonu Nokia 8.3 - QİYMƏTİ\nOnline təqdimat çərçivəsində Nokia brendi öz yeni smartfon modellərini təqdim edib. Ən çox diqqət isə Nokia 8.3 smartfonuna ayrılıb. Belə ki, bu, Nokia-nın 5G şəbəkə dəstəkli ilk smartfon modelidir. 5G şəbəkə dəstəyindən əlavə olaraq Nokia 8.3 smartfonu həmçinin çərçivəsiz ekran, Zeiss markalı 64 MP-lik arxa kamera və yüksək həcmli batareya əldə edib. Beləliklə Nokia 8.3 modeli HDR dəstəkli və Full HD+ keyfiyyətli 6.81 düym PureView ekran əldə edib. Ekranın aşağı hissəsindəki çərçivə istisna olmaqla digər çərçivələr maksimal dərəcədə nazik reallaşdırılıb.\nBununla yanaşı ekranın yuxarı sol hissəsində ön kamera üçün nəzərdə tutulmuş kiçik dairəvi çıxıntı yerləşdirilib. Əsas texniki göstəricilərə gəldikdə isə Nokia 8.3 smartfonu 8 nüvəli Snapdragon 765G prosessoru, Adreno 620 qrafik sürətləndirici, 6/8 GB RAM, 64/128 GB daxili yaddaş həcmi (400 GB-a kimi microSD dəstəkli), 64 MP (f/1.89 diafraqmalı) + 12 MP (f/2.2 diafraqmalı və 120 dərəcə bucaq təsvirli modul) + 2 MP (makroobyektiv) + 2 MP (ToF modul) dördlü arxa kamera, 24 MP-lik (f/2.0 diafraqmalı) ön kamera və 18 vatt gücündə sürətli şarj texnologiyalı 4500 mAh enerji tutumlu batareya ilə təchiz olunub.\nBütün bunlardan əlavə olaraq smartfon həmçinin USB Type-C girişinə, 3.5 mm-lik audiogirişə və Google Assistant səsli köməkçisi üçün olan ayrıca fiziki düyməyə sahibdir. Barmaq izi skanı texnologiyası isə smartfonun kənar hissəsində yerləşir. Noki 8.3 5G smartfonu Android 10 əməliyyat sistemi vasitəsilə çalışır. Lakin o, Android 11 və daha yuxarı versiyalara kimi yenilənəcək. Smartfon bu ilin yay fəslində satışa çıxacaq. 6 GB RAM və 64 GB daxili yaddaşa sahib model 599 avroya, 8 GB RAM və 128 GB daxili yaddaşa sahib model isə 649 avroya satılacaq.


Əli Şirin Şükürlü - Su pərisi\nÜcüncü və dördüncü hissə\nDünənkindən artıq həyacanla gözləyirdi. Dəniz də bu gün əvvəlki günlərlə müqayisədə daha çox dalğalanırdı. Sahilə çırpılaraq yenidən geri çəkilən dalğalar sanki keçilməzlikdən və inaddan xəbər verirdi. Geri çəkilərək yox olan dalğanın yerində dərhal başqası peyda olur, o da tezliklə yerini başqa bir dalğaya verirdi. X da gözlərini bir-birini əvəzləyən dalğalara dikib qalmışdı.\nNəhayət. Bu da dalğalarla rəqs edən gözəl; təbəssüm dolu sima, heyranlıqla baxan gözlər. Və baxışlar bu gün daha umidverici idi.\n- Bayaqdan gözləyirəm, - X sevinclə dilləndi.\nCavab əvəzinə yenə sükutla qarşılaşdı. Elə bil qızın danışması üçün müəyyən vaxt keçməliydi. Müəyyən vaxt keçməliydi o, fikirlərini cəmləyib cavab verə bilsin. Amma qızın onu dərhal anladığına əmin idi. Elə bu əminlik də onu gözləməyə vadar edirdi.\n- Bilirəm, - qız nəhayət dilləndi.\nYenə gözəl simanı tamamlayan ecazkar səs onu daxilən təlatümə gətirdi. Indiki vəziyyəti ilə dənizi xatırladırdı. Daxilində baş verən qabarma və çəkilmələri ürəyinin tez-tez döyünməsindən hiss edirdi. Elə bil içində bir-birini əvəz edən nələrinsə mübarizəsi gedirdi. Dənizdə bir-birininin yerini tutan dalğalar kimi.\n- Sudan çıxacaqsınız?\n- Niyə? Yoxsa utanırsınız?\n- Yox. Hələ buna hazır deyiləm. Hazır olanda çıxacağam.\n- Adınızı deyə bilərsiniz heç olmasa. Mənim adım...\nQız dərhal dilləndi:\n- Bilirsiniz? – X təəccüblənsə də bu barədə heç nə soruşmamaq qərarına gəldi, - bəs sizin?\nYenə sehrli təbəssüm peyda oldu:\n- Su Pərisi.\nAz qala ağlını itirəcəkdi X. Lakin qəribə hadisələrə vərdişli, həm də psixoloji cəhətdən hazır olduğundan özünü ələ ala bildi. Axı o, insan düşüncəsində baş verən bütün hadisələrin müxtəlif fəzalarda gerçəkliyinə, reallıqla irrealığın müəyyən zaman kəsiklərində kəsişməsinə inanırdı. Buna baxmayaraq, çaşqınlığını dərhal gizlədə bilməsə də, tez də özünü cəmləməyi bacardı.\n- Gözləmirdiniz yəqin, - yenidən ecazkar sehrli səsi eşidirdi.\n- O qədər də gözlənilməz olmadı hər halda, - X cavab verdi. Qeyri-adi görüşlərə vərdişliyəm. Bundan sonrası necə olacaq o, məni narahat edir.\n- Yəni siz dənizdə, mən quruda. Bir gün hər şey bitəcək. Hərə öz məkanına çəkilib gedəcək. Vəssalam. Məni daha çox ayrılıq, özü də əbədi ayrılıq narahat edir.\n- Yox. Ayrılıq olsa da əbədi olmayacaq. Inanın. Bu təkcə sizin iradənizdən asılıdır.\n- Mən hər şeyə hazıram.\n- Bunu üçün çox az şeyə hazır olmaq lazımdır əslində.\n- Sevgiyə. Yalnız əsl sevgi torpaqla suyu birləşdirə bilər. Bax elə indi olduğu kimi.\nX qeyri-iradi suya girib qıza yaxınlaşmağa başlayarkən o, həyacan qarışıq məlahətli səsi ilə bir qədər ucadan dedi:\n- Yox. Olmaz. Qayıdın. Mən özüm sudan çıxacağam. Amma bir qədər möhlət lazımdır mənə.\n- Ürəyinizin səsinə qulaq asın. Bir neçə gün keçsin, hissləriniz indiki hərarətini itirməsə görüşümüzə heç bir maneə qalmayacaq. Indi isə hələlik.\n- Yox. Heç vaxt sevgimin hərarəti azalmayacaq. Inanın. Heç vaxt. Sabah yenə gözləyəcəm. Hər gün gözləyəcəyəm.\nSonuncu sözləri artıq uzaqlaşmaqda olan qızın arxasınca söyləyirdi X. Özü də ucadan, vərdiş etmədiyi çılğınlıqla. Qızın onu tam eşidib-eşidmədiyinin isə fərqində deyildi deyəsən. Çünki qız yenə də dənizə qarışıb gözdən itmişdi. Onun bu çılğınlığı içindəki tükənməz sevginin təlatüm dolu dalğaları idi sərhədlərini aşıb sahilə çırpılırdı. Eynən qarşısında dayandığı dənizin dalğaları kimi. Sonsuzluğa qarışıb ümmana çevrilən zərrələr kimi.\nNə qədər sevgi ilə dolurdusa düşüncəsi bir o qədər itilənir, idrakı aydınlaşırdı. Eyvanda alaqaranlıqda oturub şövqlə fikirlərini kağıza ötürürdü: ” Sonsuzluq insan idrakının məhdudluğunun nəticəsidir. Insan idrakının aşa bilmədiyi sərhəddən başlayır sonsuzluq. Harda dayansaq o nöqtədən sonsuzluq açılır. Hətta bir-birinə ən yaxın iki nöqtə arasında belə sonsuzluq məskən salıb. Istənilən iki ədəd arasında sonsuz sayda ədədlər movcuddur. Çünki varlıqlar sonsuz hissələrdən ibarətdir. Bu baxımdan üzdən sonlu görünənlər də mahiyyətcə sonsuzluğa bürünüb. Səbəbi isə verdiyimiz modelin köməyi ilə aydınlaşdıraq: ...”\n- Nə olub, oğul? – anası xeyli vaxtdı arxasında dayanıb onu müşahidə edirdi.\n- Heç, ana. Sadəcə işləyirəm.\n- Bir neçə gündü məyus görünürsən elə bil.\n- Yox. Əksinə. Özümü daha yaxşı hiss edirəm. Elmi işlərimlə əlaqədar başım qarışıqdı bir qədər sadəcə.\n-Yayı dincələ bilərdin də. Onsuz da tezliklə məzuniyyətin qurtaracaq qayıdıb gedəcəksən şəhərə. Onda rahat oturub işləyərsən.\n- Dincəlirəm, ana. Doğma qəsəbə, sən, dəniz. Bunlar elə istirahətdir mənimçün.\n- Nə bilim. Hər halda yorğun görünürsən.\nYeganə övladı idi X ananın. Elə dənizə yaxın bu kiçik qəsəbədə göz açmışdı dünyaya. Atası müəllim işləyirdi. Aspiranturaya qəbul olunduqdan sonra şəhərə köçmüşdülər. Ağlı kəsəndən ən çox gördüyü ata-ana sevgisi və ikiotaqlı mənzilin hər küncünə səpələnmiş kitablar idi. Əvvəlcə kitabların səhifəsini cırmağa başladı. Sonra səhifələri yazmağa, daha sonra kitablardakı şəkillərə baxmağa, nəhayət, oxumağa. Beləcə, tükənməz sevgi və kitablarla əhatə olunmuş bir aləmdə yavaş-yavaş böyüdü.\nBir müddət rusiyada yaşadılar. Atasının elmi-tədqiqat işlərini davam etdirdiyi institutun yerləşdiyi şəhərin yaxınlığındakı qəsəbədə yaşayırdılar. Qəsəbə bir tərəfdən meşə ilə əhatə olunmuş, yaxınlığından iri bir su kanalı keçirdi. Ilk sevgi məcarasını da, ilk ən böyük sarsıntısını da bu məkanda yaşamışdı X.\nArtıq yaşının qızlara fərqli marağın oyandığı dövrü idi. Yuxuda tez-tez sinif yoldaşı Sveta ilə görüşür, kanalın kənarında əl-ələ gəzir, meşədə moruq kolunun yaxınlığında oturub öpüşürdülər. Yuxudakı bütün hadisələrin qəhramanı təkcə ikisi olurdu. Sanki görüşdükləri bu məkanda hər şey və hər kəs yoxluğa çevrilirdi.\nBunlar yuxuda gördükləri idi. Həyatda isə vəziyyət fərqli və rəngarəng idi. Məktəbdəki həmyaşıdı oğlanlar ona bir qədər qısqanclıqla yanaşırdılar. Bunun səbəbi isə görkəmcə onlardan fərqlənməsi, elə bu səbəbdən də qızların daha çox diqqətini cəlb etməsi idi. Qarabəniz siması, eyni zamanda başqa millətin nümayəndəsi olaraq fərqli ləhcədə danışığı ona qarşı marağı bir qədər də artırırdı. Lakin özünü müdafiə etmək bacarığı və biliyi bu kimi səbəblərdən ona sataşmaq istəyənləri yerində oturmağa, onunla ehtiyatlı davranmağa məcbur edirdi.\nSveta əksər qızlar kimi sarışın olsa da başqalarından fərqlənirdi. Hər halda o belə düşünürdü. Bəlkə də buna səbəb qısa saç düzümünün dəbdə olduğu bir vaxtda onun uzun saçının olması idi. Uşaqlıqdan fantastik ədəbiyyat həvəskarı X qızı su pərisinə bənzədirdi.\nBir gün dərsdən sonra Sveta qarabəniz bir qızla ona yaxınlaşdı.\n- Tanış ol, - dedi, - yerlindir. – Məktəbə təzə gəlib, həm də qonşuyuq.\n- Yerlimdir? – X bir qədər təəccübləndi.\n- Qroznıdanam, - Mariya X-ın təəccübünü anlamışdı deyəsən.\nBeləcə, onların dostluğu başladı. Iki qız və o. Bir də dostluq elədiyi Volodya vardı. O da onlara qoşulurdu hərdən. Hərdən ona görə ki, Volodya ilə tez-tez küsdüyü məqamlar olurdu. Bəzən qızların yanında belə sözləri düz gəlmirdi. Əslində Volodya ikilikdə olanda daha mehriban davranırdı onunla. Evinə dəvət edirdi, onlara gəlirdi. Ilk rus ailəsi ilə yaxından tanışlığı da elə Volodyagildə olmuşdu. Düzdür, valideyinləri içkiyə meyilli olsalar da ona nəvazişlə yanaşırdılar. Hətta bir dəfə X Volodyanın atasının içkili vəziyyətdə öz evində bir kişi ilə davasının da şahidi olmuşdu. Amma nədənsə anası o kişini müdafiə edirdi. Hətta itələyib öz ərini mənzildən çölə çıxarması bir qədər təəccüb və marağına səbəb olmuşdu X-ın. Üç sərxoş adamın davasının müəyyən məqamlarına gülməyini saxlaya bilməməsi Volodyanın diqqətindən yayınmamış, bir müddət onunla küsülü davranmışdı.\nElə ilk sevgi romantikasını da bu dostluq zamanı yaşamışdı. Deyəsən, Mariyanın ona olan isti münasibəti getdikcə Svetanı narahat etməyə başlamıdı. Elə ilk görüşə də qız özü onu çağırmışdı. Amma qəribəsi bu idi ki, neçə vaxt dostluq etmələrinə, demək olar, hər gün görüşdüklərinə baxmayaraq, bu dəfəki görüş xəbərini hamının sevimlisi balaca İra çatdırmışdı ona: “ Sveta deyir axşam tək gəlsin. Mən də tək olacağam”. Bir qədər həyacanla qarşılasa da sevinirdi həm də. Dərslərini hazırlayarkən tez-tez fikri yayınır, görüş anlarını təsəvvür edib sevinc qarışıq həyacan keçirirdi.\nGənc qızla oğlana məxsus görüşün romantikasını yaşayırdılar. Sanki əvvəlcədən hər şey ölçülüb biçilmişdi. Qəribəsi o idi ki, Sveta vədinə əməl edib onu artıq gözləyirdi. Özü də tək. Əvvəlcə əl-ələ tutub üz-üzə dayandılar. Svetaya bəzi komplekslər yad idi. Məsələn, görüşə qız gərək bir qədər geçiksin və yaxud gərək oğlan birinci ürəyini açsın və s. Bu da onu başqalarından fərqlərindən cəhətlərdən idi.\nKanalın kənarında təkbir gözə dəyən vardı. Onlar da balıq ovlayan yaşlı kişilər idi. Kanala yaxın skamyalardan birində oturdular. Yenə qızın əlindən tutdu.\n- Mariyadan xoşun gəlir? – Qız soruşdu.\n- Hə. Ancaq bir dost kimi.\n- Bəs başqa kimdən xoşun gəlir?\n- Dost kimi?\n- Təkcə dost kimi yox.\n- Həm də qız kimi.\n- Yalan deyirsən. Bütün oğlanlar belə deyir.\n- Yalan demirəm.\n- Sonra kimdən xoşun gəlir?\n- Təkcə səndən. Lap elə gördüyüm gündən. Bəs sənin?\n- Əvvəl bir sinif yuxarıda oxuyan biri vardı ondan xoşum gəlirdi. Səni görəndən sonra ona marağım azaldı. Sənin necə, əvvəllər xoşun gələn kimsə olub?\n- Hə. Öz şəhərimdə. Dördüncü sinifdə oxuyurdum. Özü də ilk dəfə gözlərinə vurulmuşdum.\n- Bilmirəm. Əvvəl çox iztirab keçirirdim. Sonra tədricən unutmağa başladım.\n- Belə tez unudursan sevdiklərini?\n- Yox. Saçlarına toxuna bilərəm? – X birdən söhbətin səmtini dəyişdi.\nDodaqlar bir-birinə sıxıldı. Deyəsən, bu onların ilk öpüşü idi. Sonralar X bütün ömrü boyu bu ilk öpüşü, su pərisinin bədənini təmasını, nəfəsinin hərarətini unutmayacaqdı. Yaşadığı şəhərdən fərqli olaraq bu yerlərdə yeniyetmə qızla oğlanın dostluğuna, hətta görüşməsinə, elə öpüşməsinə də pis baxmırdılar. Amma oğlanın məmləkətində qızlara sevgi yasaq idi. Elə bil yalnız qızları sevmək olardı. Hansısa qızın sevgisindən xəbər tutulsaydı söz-söhbətə səbəb olurdu. Amma buna baxmayaraq, hər yerdə olduğu kimi burada da bütün oğlanlar sevgi ehtirafı gözləyirdilər. Buna təsadüfən nail olanlar isə özünü az qala qəhraman hesab edirdi. Sanki bütün kişilər öz qadağalarının qurbanına çevrilmişdilər. Burada isə əksinə. Qız da, oğlan da sevgisini asanlıqla etiraf edə bilirdi. Nəinki etiraf edə bilirdi, hətta onların görüşməsinə belə ciddi maneə yox idi. Bəlkə elə bu səbəbdən idi adamlar burada daha xoşbəxt görünürdü. X artıq bütün bunları yaxşı bilirdi. Elə bildiyinə görə də özünü sərbəst hiss edirdi.\nGəzə-gəzə meşəyə yollandılar. Meşədə qızı arxadan qucaqlayıb əvvəlcə saçlarını öpməyə başladı. Sonra dodaqlarını boynuna toxundurdu. Qız azacıq müqavimət göstərib oğlandan aralandı və çevrilib qollarını onun boynuna doladı. Oğlan onun belini qucaqlayıb çəmənliyə yıxmağa cəhd göstərsə də qız oturmaqla kifayətləndi. Beləcə, meşədə xeyli oturub öpüşdülər. Ayrılmaq istəmirdilər. Bunu hər ikisi hiss edirdi. Lakin havanın qaraldığını görən Sveta getmək lazım olduğunu söylədi.\nƏl-ələ evə yollandılar. Uzanan və döngələrdə yoxa çıxan meşə cığırı qarşıda onları gözləyən dolanbac həyat yolundan xəbər verirdi sanki. Hər halda X belə düşünürdü.\n- Bu səndə birinci dəfə idi? – Qız soruşdu.\nIstədi bir qədər lovğalansın, amma yalana vərdiş etmədiyindən dedi:\n- Hə. Bəs səndə?\nSəsinin ahəngindən qısqandığı qızın nəzərindən qaçmadı. Bu, qızın xoşuna gəlsə də, amma o da bir qədər nazla düzünü söylədi:\n- Elə məndə də.\n- Yenə görüşəcəyik?\nBu cavabı ilə qızın naz etdiyini yaxşı anlayırdı X.\nBeləcə, demək olar, hər gün eyni vaxtda görüşür, alaqaranlığa qədər gəzib əylənirdilər. Arabir dostlar onlara qoşulsalar da tez də ayrılırdılar. Mariya və Volodya da görüşməyə başlamışdılar. Bu da əslində onlara sərf edirdi və dostların xətrinə dəymədən tez-tez ikilikdə qalmaq imkanı qazanırdılar. Artıq onların sevgi məcarasından az qala bütün məktəbin xəbəri vardı: “ Gözəlçə Su Pərisi Qarabala ilə görüşür”.\nElə fərqli mədəniyyətlə ilk ən yaxın tanışlığı da Svetanın ailəsi ilə təmasında baş verdi. Bu tanışlıq onun dünyagörüşünün, insanlara, hətta xalqlara münasibətinin formalaşmasında zaman-zaman ona yardımçı oldu.\nSvetanın anası çox yaraşıqlı mehriban bir qadın idi. X-a nəvazişlə yanaşar, daim onları nəyəsə qonaq edərdi; bişirdiyi piroqlar, mürəbbəli çay, hazırladığı buterbrodlar X-ın xoşuna gəlirdi. Atası isə bir qədər sərt adam idi. Düzdür, hər dəfə oğlanı görəndə salamlaşsa da qızı ilə dostluğundan bir o qədər də məmnun olmadığı hiss olunurdu. Tez-tez qonaqlar olardı bu evdə. Amma bu qonaqlar Volodyagildə olan qonaqlardan fərqlənərdi. Qədərincə içər, müxtəlif movzularda söhbətlər edərdilər. Bəzən X da söhbətə qoşulardı. Bu alicənab əmi və xalalar Svetanın dostu bu qarabəniz oğlana sayğıyla yanaşardılar. Xüsusilə, oğlanın atasının elm adamı olması, özünün isə yeniyetmə olmasına baxmayaraq, bir çox movzulardan baş çıxarması ona qarşı diqqəti bir az da artırırdı. Oğlan da çəkinmədən bəzən diskusiyalara qoşular, daha çox oxuduqlarına əsasən mühakimələr yürüdərdi. Bu mühakimələrin çoxunun əsasən diletant səviyyədə olmasına baxmayaraq, fikirlərinə hörmətlə yanaşar, üzə vurmazdılar. X bütün bunları sonralar başa düşsə də, hər halda o müzakirələr həyatında müəyyən rol oynaya bildi. Bir tərəfdən atasının alim dostları ilə olan müzakirələri, bir tərəfdən də Svetanın yazıçı anasının yaxın çevrəsinin ədəbiyyat haqqında avanqard fikirləri onun elmi-yaradıcı taleyində mühüm rol oynadı. Sonralar daim yeniliyə can atan X-ın elmi-yaradıcı mühitdə müxtəlif ekspermentləri yeni bir istiqamətin yaranmasına səbəb oldu.\nAmma bir gün hər şey dəyişdi. Sevgi dolu həyatına iztirab təşrif gətirdi. Özü də gözlənilmədən. Və bu iztirabın gətirdiyi sarsıntı ilə həyatının yeni mərhələsi başladı. Xəbəri ilk oaraq Volodya çatdırdı ona: “ Qızlar kanalda batıb” – həyacanla deyib kanala tərəf yüyürdü. X da onun ardınca. Kanala çatanda iş-işdən keçmişdi. Mariyanı xəstəxanaya aparmışdılar. Sveta isə hələ də tapılmamışdı. Hərə bir söz danışırdı.\nDeyilənə görə, təzəcə hərbi xidmətdən qayıdan qonşu oğlan qızları motorlu qayıqla gəzintiyə dəvət edib və hadisə də elə gəzinti zamanı baş verib. Qayığı sürətlə sürdüyündən kanalın ortasında qayıq çevrilib. Kanal çox enli olduğundan sahilə qədər üzüb yetişmək o qədər də asan deyildi. Sveta üzməyi bacarırdı. Amma hər üzməyi bacaran bu işin öhdəsindən gələ bilməzdi. X bunu yaxşı bilirdi. Elə bu da onun narahatlığını bir qədər də artırırdı.\nŞıdırığı yağış yağırdı. X yaşadığı evin yanındakı ağaca söykənib dayanmışdı. Nə qədər dayandığının fərqində deyildi. Yağışın altında vaxt keçirməyi sevirdi. Buralarda tez-tez yağışlar yağırdı. Hətta bəzən yağmursuz yerdə dayanıb özündən beş-on metr irəlidə yağışın yağdığını müşahidə etmək mümkün idi. O da yağışı sevirdi. Təkcə müşahidə etməyi yox, həm də yağışla təması. Ona toxunmağı, altında gəzməyi, dayanmağı, - düşünməyi. Qəribə hisslər oyadırdı onda yağış. Bəzən izaha gəlməyən. Indi isə əlacsızlıqdan dayanmışdı. Nə edəcəyini bilmirdi. Yağışsa döyürdü onu. Elə hey döyürdü. Birdən Sveta peyda oldu. O qədər gözəl idi ki. Əvvəlkindən də qat-qat gözəl. Amma qurşaqdan aşağısı balıq. Yağışda üzürdü. Üzə-üzə onu yaxınlaşdı. Üzündə təbəssüm. “ Neçə saatdı dayanmısan burada, xəstələnərsən. Gəl gedək” – oğlanın əlindən tutdu. Indi o da su pərisinə qoşulub üzürdü. “ İndisə get evə, get dincəl. Sonra görüşərik” – mənzilin kəndarında ayrildi ondan. Ani peyda olduğu kimi, ani də gözdən itdi.\n- Mənim balam, - anası onu bağrına basdı, - tamam islanmısan. – Gəl paltarını dəyiş, hər şey yaxşı olacaq.\nArtıq hamı hadisədən xəbardar idi. Anası ona təskinlik versə də kövrəldiyi aydın hiss olunurdu. Hönkürüb anasını qucaqladı: “ Ana, Sveta kanalda batıb. Amma ölməyib, əsl su pərisinə çevrilib, - gözümlə gördüm”. Anası oğlunun qəribəliyinə bələd olduğundan, həm də təskinlik məqsədilə dedi:\n- Elədir, oğlum, ölməyib.\n- Sən də gördün? - X ümidlə anasına baxıb soruşdu. – Məni kəndara kimi ötürdü.\n- Gördüm, oğlum, gördüm, - anası oğlunun ümidini qırmadı. – İndi isə uzan, bir az dincəl.\nYuxuda eyni hadisənin təkrarını görürdü hər gün. Sveta iri bir su hövzəsində batır və bir müddətdən sonra su pərisi görkəmində qayıdır. Əvvəl X onu tanımasa da, sonra onun Sveta olduğunu anlayıb sevinir və əl-ələ birlikdə üzürlər. Gah yağışda, gah da iri su hövzəsində.\nBeləcə, hər gecə təxminən eyni yuxunu görürdü. Reallıqda isə gözü hər yerdə onu axtarırdı. Ilk təmasda olduğu qızı. Yuxuları bir müddət onun üçün təsəlliyə çevrilmişdi və onların nə vaxtsa gerçəşləcəyinə inanırdı. Ta atası xəstələnənə qədər. Atasının xəstəliyi getdikcə şiddətləndiyindən Bakıya qayıtmağa hazırlaşırdılar. Ikinci gözlənilməz zərbə atasının xəstəliyinin ciddi olduğunu anladığı an baş verdi. Atasının xəstəliyinə sarsılsa da, bir tərəfdən buradan gedəcəklərinə sevinirdi. Əslində, o, çoxdan gedirdi buralardan. Su pərisini qərq etdiyi gündən gedirdi. Bu şəhərdən, bu şəhərdəki meşədən, bu şəhərdəki su kanalından, bu şəhərdəki məktəbdən, bu şəhərdəki dostlardan. Bu şəhərdəki hər kəsdən və hər şeydən gedirdi. Ilk sevdiyi insanı itirdiyi gündən gedirdi.\nGedənə qədər isə baş verən qəfil dəyişikliklərin gətirdiyi kədər həyatında yeni səhifə açmışdı. Ilk şeirini yazmışdı X:\nölümün nə olduğunu\nbirinci insan ölənə qədər.\nOnlarçün həyat vardı yalnız,\nsevgi dolu həyat.\nInsanlar ölümü yox,


Auditorlar Palatası beynəlxalq imtiyazlı təlim tərəfdaşı statusu ala bilər | Report.az\nAuditorlar Palatası beynəlxalq imtiyazlı təlim tərəfdaşı statusu ala bilər\nAuditorlar Palatası beynəlxalq imtiyazlı təlim tərəfdaşı statusu ala bilər Auditorlar Palatası İmtiyazlı Sertifikatlaşdırılmış Mühasiblər Assosiasiyasının (ACCA) İmtiyazlı Təlim Partnyoru statusu əldə edə bilər.\nAuditorlar Palatası İmtiyazlı Sertifikatlaşdırılmış Mühasiblər Assosiasiyasının (ACCA) İmtiyazlı Təlim Partnyoru statusu əldə edə bilər.\nMəlumata görə, Palata ilə 1904-cü ildə təsis edilmiş, baş ofisi Böyük Britaniyanın paytaxtı Londonda yerləşən, Sertifikatlı Mühasib ixtisasını təklif edən və dünya üzrə 233 000 üzvü olan qlobal peşəkar mühasibatlıq qurumu ACCA-nın Türkiyə, Azərbaycan, Gürcüstan və Əfqanıstan ölkələri üzrə rəhbərliyi arasında mövcud əlaqələrin gücləndirilməsi istiqamətində videokonfrans formatında görüş keçirilib.\nOnlayn görüşdə Auditorlar Palatasının sədri Vahid Novruzov, onun müşaviri, Beynəlxalq əlaqələr və xarici təşkilatlarla iş üzrə Komitənin sədri Fəqan Qarayev, Kadr hazırlığı idarəsinin rəisi Elmira Behbudova, ACCA-nın ölkəmizdən üzvləri olan audit şirkətlərinin rəhbərləri, Assosiasiyanın Türkiyə, Azərbaycan, Gürcüstan və Əfqanıstan ölkələri üzrə rəhbəri Filiz demiröz və Bazarın inkişafı üzrə meneceri Ülgen Kıymık Coşkun iştirak ediblər.\nGörüşdə Auditorlar Palatasının ACCA-nın İmtiyazlı Təlim Partnyoru statusunu əldə etməsi, ACCA-nın Davamlı Peşəkar İnkişafa dair təlim materiallarının Auditorlar Palatasının üzvlərinə və assistentlərə tədris olunması istiqamətində tədbirlərin görülməsi, Azərbaycan auditorlarının ACCA-nın Peşəkar Təqdiqatçılar qrupuna qoşulması, həmçinin Auditorlar Palatası ilə İmtiyazlı Sertifikatlaşdırılmış Mühasiblər Assosiasiyası (ACCA) arasında mövcud olan Anlaşma Memorandumunun yenilənməsi və imzalanma mərasiminin həyata keçirilməsi kimi mühüm məsələlər ətrafında geniş müzakirələr aparılıb.\nV.Novruzov auditor peşəsinin inkişafı və onun keyfiyyətinin arıtılması, korrupsiyaya, çirkli pulların yuyulmasına və ümumilikdə kölgə iqtisadiyyatına qarşı mübarizədə mütərəqqi beynəlxalq təcrübənin öyrənilməsi və yerli qanunvericilik nəzərə alınmaqla ölkəmizdə tətbiqinin müasir çağda böyük əhəmiyyət daşıdığını vurğulayaraq hər iki qurum arasında bu istiqamətlərdə əməkdaşlığın daha da gücləndirilməsinin labüdlüyünü tədbir iştirakçılarının nəzərinə çatdırıb.


Professor Vaqif Qələndərin plastik və rekonstruktiv cərrahiyyədə böyük kəşfi ABŞ-da qəbul edilib\nAzərbaycan Tibb Universitetinin plastik və rekonstruktiv cərrahı sahəsində dünya üzrə bir ilkə imza atıb. Tanınmış cərrah, professor Vaqif Qələndərin süd vəzi rekonstruksiyası ilə bağlı Azərbaycan Tibb Universitetində apardığı işlər və müəllifi olduğu yeni metodika ABŞ-da qəbul olunub.\nProfessor Vaqif Qələndər qürurla bildirir ki, son 20 ildə süd vəzi rekonstruksiyası sahəsində olan elmi-praktiki fəaliyyəti və meyitlər üzərindəki işlərinin xəstələrə tətbiqinin nəticəsi ABŞ-da nəşr olunan beynəlxalq elmi jurnalda dərc olunub. Bu kəşf haqqında material “PRS Global Open” jurnalında 25 avqust 2020 tarixində çap edilib:\n“Ötən illər ərzində IMAP fleb metodikasının üzərində işləyərək daha təkmil bir cərrahi texnika yaratmağa və əməliyyatın ilk üç örnəyini müvəffəqiyyətlə tətbiq etməyə nail oldum. Türküyənin İstanbul şəhərinin Rekonstruktiv süd vəzi cərrahiyyəsi mərkəzinə dəvət etdilər, orada bu əməliyyatı uğurla həyata keçirdim. Bu üsulun süd vəzi Rekonstruksiyasında, xüsusilə seçilmiş hallarda - süd vəzinin orta və böyük ölçülərinin rekonstruksiyasında yeni bir era başladacağına əminəm”.\nQeyd edək ki, IMAP fleb metodikası mastektomiya əməliyyatından sonra süd vəzinin rekonstruksiyası üçün istifadə olunan yeni inqilabi metoddur. Bu zaman süd vəzinin sağlam hissəsi loskut əvəzi istifadə olunur. Professor Vaqif Qələndərin məqaləsində "Musculo-derma-glandular,Axii-perforator,Biprdicled Flap" adlandırılan yeni cərrahi yanaşma metodikası təqdim olunur.


17 fevral 2018, 10:15\nFevralın 17-də dünya bazarlarında neftin qiyməti bahalaşıb.\nBu barədə Oxu.Az London və Nyu-York birjalarında keçirilən hərracların nəticələrinə istinadən xəbər verir.\nNyu-Yorkun NYMEX əmtəə birjasında keçirilən elektron ticarət əməliyyatlarının gedişində WTI neftinin qiyməti 1 barelə görə 0,34 dollar və ya 0,55% artaraq 61,68 dollar təşkil edib.\nICE London qitələrarası birjasında Brent markalı neftin 1 bareli isə 0,51 dollar və ya 0,79% bahalaşaraq 64,84 dollara satılıb.


Zaqatala üsyanı (1920) — Vikipediya\n1920-ci il Zaqatala üsyanı — Zaqatalada antisovet üsyan, sovet işğalına qarşı üsyanlardan biri.\nQarabağ üsyanının yatırıldığı vaxt, Zaqatala dairəsində sovet hakimiyyətinə qarşı üsyan qalxdı və Şəki bölgəsinin bir hissəsini də bürüdü. 1920-ci ilin iyununda Gürcüstan parlamentinin üzvləri Zaqatala bölgəsində sovet hakimiyyətinə qarşı təşviqatı gücləndirmişdilər. Onlar əhali arasında şaiyə dolu intibahnamələr yayırdılar ki, guya "əgər Zaqatala dairəsini Gürcüstana verməsələr, Gürcüstan zor gücünə tabe olmağa məcbur edəcək".\nZaqatalada sovet hakimiyyətinə qarşı üsyan 1920-ci il iyunun 6-da belə bir bəhanə ilə başlandı ki, guya "Gürcüstan Azərbaycana müharibə elan etmişdir". Könüllü partizan dəstələrinin təşkili də bu yozumla aparılırdı. Çıxış ücün bəhanə əhalinin silahı təhvil verməsi barədə əmr oldu. Molla Hafiz Əfəndinin başçılıq etdiyi üsyançılar (1000 nəfərdən çox adam) və onlara qoşulmuş Azərbaycan qoşunlarının qarovul batalyonunun bütün zabitləri iyunun 9-da Zaqatala qalasını, teleqrafı tutdular və inqilab komitəsinin üzvlərini, sovet işçilərinin hamısını həbs etməyə başladılar.\nQızıl ordu komandirləri etiraf edirdilər ki, Zaqataladakı üsyan da "Qarabağdakı üsyan zamanı olduğu kimi, əksinqilabçılara münasibətdə eyni amansızlıqla yatırıldı və əhalinin tərk-silah edilməsinə başlandı... Bütünlükdə üsyançılardan 6 mindən çox xarici və rus tüfəngi, karabini, berdankası, 8 pulemyot və böyük miqdarda tapança, müxtəlif pistolet və digər döyüş sursatı alındı". Başqa bir sənəddə - hərbi məlumatda isə deyilirdi: "Zaqatalanın ən yoxsul sinfi tərəfındən ruh yüksəkliyi və " Yaşasın sovet hakimiyyəti!" sədaları ilə qarşılanan Qızıl ordu hissələri iyunun 18-də şəhərə daxil oldular və qalanı tutdular".\nÜsyan rəhbərləri[redaktə | mənbəni redaktə et]\nMolla Məhəmməd Dibirov,\nBəşir bəy Qalaciyev,\n↑ Rusiya Dövlət Hərbi Arxivi (bundan sonra - RDHA), f. 4, s. 2, i. 5/s., v. 31-32.\n↑ Rusiya Dövlət Hərbi Arxivi (bundan sonra - RDHA), f. 4, s. 2, i. 5/s., v. 6.\n↑ Rusiya Dövlət Hərbi Arxivi (bundan sonra - RDHA), f. 4, s. 2, i. 5/s., v. 49-51.\nMənbə — "https://az.wikipedia.org/w/index.php?title=Zaqatala_üsyanı_(1920)&oldid=6102820"\nBu səhifə sonuncu dəfə 17 avqust 2021 09:54 tarixində redaktə edilib.